text:
Kralendijk – Djaweps último 01 di desèmber sr. Anthony Emerenciana a kumpli binti aña trahando pa gobièrnu di Boneiru, na L.V.V.
Interes Pa Bai Cuba Ta Grandi.
Kralendijk – En konekshon ku Festival del Caribe 2017, E interes pa bai Cuba ta grandi mirando e kantidat di personanan ku a inskribí pa partisipá na e Festival del Caribe yüli 2017.
Nicodemus David Pourier A Kumpli 30 Ana Di Servisio
Kralendijk – Djaweps 10 di november 2016 Nicodemus “David” Pourier a kumpli 30 aña den Servisio di Gobièrnu di Boneiru.
Dia Di Ensenansa.
Kralendijk - Riba djaweps, promé di desèmber 2016 lo ta dia di Enseñansa. Esaki ta un dia hopi inspirá rondo di Enseñansa i edukashon i su desaroyo pa tur partnernan di enseñansa eskolar na Boneiru.
Eksitoso siman di buki
Kralendijk - Asina aki nos siman di buki na Boneiru a yega na su fin. E tema pa e aña aki tabata WELA i WELO. Nos siman a kuminsá ku un apertura hopi festivo i ku un programa bon hinká den otro.
Dia Internashonal Di Aids
Kralendijk - Djaweps 1 di desèmber ta Dia Internashonal di Aids. Mundialmente tur aña riba 1 di desèmber ta dediká atenshon na e malesa aki.
Gobiernu Lo Anda Kouteloso Ku Petishonnan Di Plan Di Desaroyo
Kralendijk - Kolegio Ehekutivo di entidat públiko Boneiru ta partisipá ku desde awe lo anda hopi kouteloso ku petishonnan pa kambio di e Plan di Desaroyo Espasial di Boneiru (Ruimtelijk Ontwikkelingsplan Bonaire – ROB) ku e fin di establesé snèk i negoshi di horeka den barionan residensial.
1.200 Palu Nobo Den Parke Washington - Slagbaai.
Kralendijk – Djasabra último mas ku 20 boluntario salí for di komunidat Boneriano bou di guia di Fundashon Echo a planta 680 palu endémiko den Parke Washington. En total nan a planta aworaki 1200 palu den e parke.
Cft Ta Duna Konseho Positivo Pa Ku Relato Finansiero Di E Di Tres Kuartal Di Ana 2016
Kralendijk - College Financieel Toezicht Bonaire, Sint Eustatius i Saba (CFT) a risibí riba 31 di òktober di kolegio ehekutivo di Bonaire e di tres reportahe di ehekushon. CFT ta basa su reakshon riba e siguiente puntonan: Ehekushon di presupuesto, maneho finansiero, likides i personal.
Den kuadro di luna di Salú kordiná pa Salubridat Públiko.
Kralendijk - Djasabra 19 di novèmber 2016, Taste of Bonaire Wellness den Parke Wilhelmina. Tourism Corporation Bonaire, Departamentu di Salubridat Públiko, Mas Eventz i Bonaire Wellness Committee a uni forsa i a krea un evento nobo, esta ‘Taste of Bonaire Wellness’.
Departamentu di salubridat públiko ta inisiá fumigashon pa kombatí Zika
Kralendijk – Departamentu di salubridat públiko di gobièrnu di Boneiru awe ta kuminsá fumigashon den e barionan kontra di sangura ku por transmití e malesanan dengue chikungunya i zika.


c: text/html

text:
Willemstad - Servisio pa Obra Públiko (OW) ta anunsiá trabounan di mantenshon di e kaminda Weg naar Westpunt for di Barber (Rab’i Yuana) te ku Wacawa. E trabounan ta kuminsá djaluna dia 27 di novèmber próksimo i tin un durashon di 2 siman.
E trabounan ta nesesario mirando ku e kaminda ta den un mal estado. E pidi kaminda aki ta risibí un kapa di asfalt nobo. Tur esaki ta kontribuí na alsa seguridat di tráfiko riba e kaminda mirando ku outomobilistanan no mester hasi maniobranan pa evitá buraku den e kaya.
Aliansa Civilworks ta e kontratista enkargá ku e trabounan. E trabounan aki lo tin un efekto mínimo riba tráfiko riba e kaminda ya menshoná.

robotstxt: allowed

filter: keep


text:
“Hasta cu no realisa e reunion di nivel halto cu autoridad di e islanan aki, y concretisa un plan di accion pa combati e mafia cu ta horta nos bienes’. No a bisa te ki dia esaki a keda extendi. Minister di turismo di Aruba Dangui Oduber a confirma esaki tambe pa NoticiaCla despues.
MEDIDA
E prome anuncio tabata diabierna anochi, ora cu Maduro a informa cu a impone e medida conoci, pa 72 ora cu mester a vence awe mainta. Ayera gobierno di Aruba a toca e tema y mustra cu ta trahando riba e asunto y ta spera pa no prolonga esaki. Mes momento kier desescala e situacion cu a surgi y cu Aruba ta preocupa y cu e ta afectando comercio entre e dos paisnan aki.


text:
Punda- Un kantidat grandi di kompania lokal, prinsipalmente esnan riba merkado doméstiko, ta konfrontando problema serio di likides. Pagamentu fin di luna di tantu gastunan komo personal ta un doló di kabes.
No tin niun otro konklushon sino ku ekonomia di Kòrsou ta den un derame kompleto. E situashon ta kousando oumento den desempleo bou di hóbennan. Kompanianan ta ninga kasi tur solisitut, prinsipalmente bou di hóbennan. Den korte di hustisia, mayoria hóben ku risibí kastigu ta pa motibu di atrako i ladronisia. Kasi tur ta splika wesnan penal ku nan no tin otro alternativa, despues di a kana rònt Kòrsou buska trabou.


text:
DEN HAAG, Hulanda- E boycott cu Venezuela a anuncia contra di e islanan ABC lo ta punto di discusion durante e bishita di politiconan Hulandes na Aruba y Bonaire. E delegacion Hulanda lo sali diadomingo pa Bonaire. Pa despues sigui pa Aruba.
E bishita ta bin net despues di e anuncio di Maduro pa cera fronteranan cu e islanan Caribense. E kier haci esaki pa evita cu e poco cuminda cu su pais tin, mas tanto berdura y fruta, wordo hiba pa e islanan Aruba, Bonaire y Corsou, via barconan di fruta.
“Ta e mafiosonan cu tin un guerra contra nos”, segun Maduro relaciona cu e comercio cu, den su bista, ta manda productonan basico ilegalmente pa e islanan aki, pero tambe diamante y koper.
E presidente Venezolano ta pone un parti di e solucion den scochi di e gobierno di e islanan. “Mi ta desea pa den e proximo 72 horanan autoridadnan di e islanan aki tuma e medidanan necesario cu nos a exigi”. Cual ta e medidanan aki, ta un misterio. Aruba y Corsou ta islanan autonomo den Reino, pero Bonaire ta un gemeente di Hulanda.
“E ta un punto di atencion”, segun e hefe di delegacion, Alexander Pechtold tocante e boycot comercial. “P’esey ta di sumamente importante pa nos trece nos puntonan dilanti”. E posicion di Hulanda ta un punto di preocupacion pa Pechthold. “Venezuela ta un bisiña grandi di nos, caminda cu actualmente tin reina un insiguridad grandi. Si esaki a sosode na Europa, lo tabata tin consecuencianan hopi mas grave”.
Delegacion
E delegacion di e politico lo consisti di miembronan di tanto Eerste – como Tweede Kamer. Ademas di Pechthold, Machiel de Groot (PVV), Ronald van Raak (SP) y Attje Kuiken (PvdA) lo forma parti di e delegacion.
Dialuna y diamars lo tin un bishita di trabao na Bonaire. For di 9 te cu 11 di Januari lo tuma luga e Interparlementair Koninkrijksoverleg (IPKO) na Aruba.
Durante e reunionna aki di IPKO, e delegacionnan di Staten- Generaal y Staten di Aruba, Corsou y St. Maarten, lo toca temanan cu ta di interes di tur e paisnan den Reino. E tema central di IPKO lo ta sostenibilidad y clima. Dimes, e tema di e destruccion cu horcan Irma a laga atras tambe lo ta punto di interes.
Fuente: https://www.telegraaf.nl


text:
‘The Great American Eclipse’ den 2017
Fuera di esaki e lo ta e prome biaha cu e sombra, conoci manera e ‘path of totality’, lo pasa unicamente riba Estados Unidos y ningun otro pais. Un eclipse solar ta tuma luga na momento cu e luna pasa entre e solo y mundo. Esaki ta crea un sombra conoci como e umbra cu ta refleha riba e superficie di nos planeta. E caminda tuma pa e umbra por cubri masha hopi espacio, pero asina, e port a hopi smal tambe y hopi biaha no ta bia mas grandi cu 167 mia di hancho. Pa motibo cu e eclipse aki lo impacta unicamente Norte America, hendenan ya caba ta yama e ‘The Great American Eclipse’. Hendenan na Estados Unidos lo por mira e eclipse di forma perfecto. Ta wordo calcula cu 12 miyon di hende ta biba den e trayecto di e sombra di e ecplise total. NASA ya caba a crea un mapa di e caminda di e eclipse total solar aki pa 2017. Asina ta busca e mapa aki y prepara bo mes pa posiblemente presencia un I e cosnan mas bunita den e shelo riba nos cabes.


text:
Pa e ministernan concerni
ORANJESTAD (AAN): Durante e conferencia di prensa semanal di partido MEP, parlamentario Endy Croes a trece dilanti cu su fraccion a hasi preguntanan oficial na e ministernan concerni pa loke ta e revista ‘Aruba Dushi Tera’, e vlam eterno na un monumento y e auto di drag race di ruman homber di ex Prome Minister Mike Eman.
Dialuna Croes a splica cu e preguntanan riba e revista a bay pa Prome Minister Evelyn Wever Croes, e preguntanan riba e vlam eterno a bay pa minister di Finanzas, mientras cu Minister di Deporte a haya preguntanan riba e auto di drag race, cu lo tabata haya sponsor basta grandi di ATA y Triple A.
Durante e conferencia di prensa, Croes a splica cu e no papia so siman pasa, sino e cartanan cu pregunta a wordo manda oficialmente pa e ministernan.
E parlamentario a mustra prensa e cartanan cu stempel cu ya caba a sali.
“Dentro di poco nos lo tin e informacion corecto, caminda cu nos lo comparti esaki cu pueblo”, segun Croes.


text:
Estonia ta un pais lider den IT y un di e gobiernonan (e-Government) mas avansa di mundo riba e tereno aki. Estonia ta conoci pa ta un Digital Society. Prome Minister Evelyn Wever-Croes a duna di conoce cu Gobierno di Aruba ta uzando e ehempel di Estonia como un di e paisnan pa inspira nos “road map” pa e-Government na Aruba cu mester ta cla pa fin di aña 2018 pa comienso di 2019. Tin hopi cu nos por siña di nan y Estonia ta un pais hopi habri pa exporta nan conocemento.
Durante su bishita na New York, Premier Evelyn Wever-Croes a reuni cu Permanent Representative di Estonia na Nacionnan Uni Señor Sven Jurgenson riba diferente area cu Estonia por yuda Aruba.
Un plataforma en particular cu ta hopi interesante ta X-Road – un tipo di “rails” cu ta conecta tur departamento di gobierno di Estonia pa asina por ofrece servicio na e cuidadano den estilo one-stop-shop y ta comparti data cu otro.
Gobierno di Aruba ta haciendo e esfuersonan aki pa por explora posibel colaboracion y oportunidadnan pa haya mas conocemento di nos proceso di e-Government. Tambe ta interesante pa conecta cu e Universidadnan di tecnologia y sciencia na Estonia.
E mandatario ta indica cu Aruba ta trahando riba introduccion di SISSTEM, e facultad nobo na Aruba di “Science, Technology Engineering and Math” (Stem) y Aruba ta hopi interesa pa explora partnerships y programa di intercambio cu Universidadnan na Estonia.
“E reunion cu Sr. Jürgenson a bay hopi bon. Nos lo sigui explora e posibilidadnan den e siguiente lunanan nos dilanti”, Prome Minister a duna di conoce.


text:
Un evento cu un duracion di 3 dia cu lo wordo organisa na Harbor Arena. E evento aki lo conta cu participacion di Go kart, Quad Racing, Drifting Tournament y Demolition Derby. Tur esaki lo ta riba e dianan 17, 18 y 19 di maart.
Riba dia 17 di maart Xtreme Motorsports Showdown lo ta yena cu varios actividad cuminsando pa 5:00 PM. Entrada lo ta completamente gratis.
Diasabra lo ta e anochi di pre-final di Go Karts, Quad Racing y Drifting.
Diadomingo cu ta e ultimo anochi, e actividad lo inicia pa 10:00 AM.


text:
Lo bay tin un cambio di maneho, pa loke ta trata mantencion of ora cu proyectonan wordo ehecuta, pa asina alivia e peso di trafico y di comercio.
DOW a sinta hunto cu e minister di Infrastructura y medio ambiente y a conclui cu mayoria di e proyectonan cu ta situa den e areanan comercial manera centro di ciudad, lo bay wordo haci den gran parti oranan di anochi, cual hecho ta pasa den otro paisnan rond mundo, pa asina no stroba e fluho di trafico durante dia.
Esey ta conta tambe cu restauracionnan, cual lo wordo haci tambe durante oranan dia nochi of di marduga. Esaki sigur ta crea un ambiente mas faborabel. Leynan laboral tambe ta duna espacio amplio pa e por tuma luga.
Marlon Croes di DOW a splica cu pa loke ta e trabaonan den oranan di anochi pa marduga, cu esaki lo bay wordo haci pa tanto contratistanan priva como trahadonan di DOW. Nan tin cierto experiencianan caba pa ehecuta trabao den oranan di anochi, pero tin di bay mehora esaki.
Pa esaki, trahadonan cu ta traha anochi, ta pensando un posibilidad pa asina compensa e trabaonan aki, mirando e orario. Pero esaki tin cu wordo studia prome.
Havenstraat
Pa loke ta Havenstraat, cierto trabaonan a tuma luga durante oranan di marduga pa asina alivia e trafico, remplasando e klinkernan. Esey a pasa den oranan di awe marduga. Tambe tin pensa pa bin cu algun alternativa pa asina alivia e trafico den centro, manera restrinccion di crusamento di peaton riba caya, solamente designa den cierto areanan.
Marlon Croes, director di DOW a indica cu pa loke ta e area di riolering den Havenstraat, esaki a sufri algun daño cu a wordo causa pa e sakmento di e klinkernan.


text:
Kralendijk – Djabièrnè último Opleidings Instituut Bonaire (OIB ) a hasi entrega di diploma MBO i HBO na trintinuebe studiante.
Tabata trata di diplomanan di Middle Management na nivel di MBO4, Middle Management na nivel di HBO, Toegepaste Psychologie na nivel di HBO, Paralegal na nivel di HBO i Basis Kennis Boekhouden (BKB) na nivel di MBO 3/4.
Diputado Edsel Cecilia den su diskurso a trese dilanti ku su persona ta hopi satisfecho i orguyoso pa mira nos hendenan desaroyá dor di hasi estudio pa bai dilanti. Finalmente diputado Cecilia a gradisí e dosentenan i sra. Gerty Koffijberg, kende ta kordinadó di OIB.


text:
Huidige artikelen
Artikelen uit juni 2015
24-6-2015 - Dia 30 di juni proximo ta ultimo dia pa paga e di 3 kwartaal di impuesto di vehiculo di motor
19-6-2015 - Dia 30 di juni proximo ta e ultimo dia pa entrega 'verzamelloonstaat' y 'verzamelstaat opgaaf derden' di aña 2014
Lo controla tur lista na momento di entrega esakinan
Lees meer...
2-6-2015 - Awor e ‘persoonsnummer’ por consisti di 8 cifra tambe
Atencion tur persona of instancia gubernamental of priva
Lees meer...
2-6-2015 - E website di Departamento di Impuesto a cambia y ta bira: www.impuesto.aw
Tur e-mail tambe a cambia y ta haya e extension ‘…@impuesto.aw’
Lees meer...


text:
DEN HAAG – Na Marriott hotel na Den Haag a tuma lugar un recepcion den cuadro di celebracion di Dia di Himno y Bandera di Aruba. Minister Plenipotenciario Guillfred Besaril y sra. Siglaine Besaril-Wever a ricibi diferente invitadonan, manera presidente di Eerste Kamer Ankie Broekers-Knol, minister Plenipotenciario di Curaçao Anthony Begina, minister Plenipotenciario di suplente di St. Maarten Hasani Ellis, vice presidente di Raad van State Piet Hein Donner, presidente di Hoge Raad Maarten Feteris, Comisario di Reino di Utrecht Willibrord van Beek, miembronan di Tweede Kamer Joba van den Berg di CDA y Antje Diertens di D66. Tambe un cantidad grandi di embahadornan di diferente pais Europeo y Latinoamerica a duna acto di presencia na e recepcion di minister Besaril pa cu Aruba su dia nacional.
E mandatario a wordo acompaña tambe pa Minister di Finanzas, Asuntonan Economico y Cultura sra. mr. Xiomara Ruiz-Maduro, Minister di Husticia, Seguridad y Integracion mr. Andin Bikker y Minister di Asuntonan Social y di Labor Glenbert Croes, cu ta na Hulanda pa un bishita di trabao
Durante di su discurso pa e invitadonan minister Besaril a duna un splicacion di e significacion historico di e fecha di 18 di maart pa Aruba. Tambe e mandatario a papia di e lucha di Status Aparte di Aruba cu a lanta cabes atrobe den e comienso di decada setenta na momento cu Betico Croes (dfm) a cuminsa cu su propio partido politico MEP. ‘Mientrastanto nos pais ta 32 aña bieuw, jong pero madura. E retonan sigur na comienso di Status Aparte no ta tabata facil. Pero e creencia den nos mesun forsa a haci cu semper nos a sabi di combati e retonan aki. Mescos cu ta e caso awor aki pa nos Gobierno cu tin cuater luna den gobernacion. Por ehempel finanzas publico. Mester baha e deficit, crea un surplus riba e presupuesto y cuminsa reduci e debe nacional. Esaki lo no ta facil, pero tampoco impossibel, manera nos a mustra den pasado. Cu e boluntad y e afan di henter nos Gobierno mi ta confenci cu nos lo logra. Nos empeño ta keda: nos mes por y unda mester lo pidi sosten di Hulanda,’ asina Minister Plenipotenciario Guillfred Besaril a bisa.
Tambe e mandatario a menciona den su discurso e maneho di Gobierno pa crea mas pilar economico banda di turismo. Besaril: ‘Pesey e enfasis di e gobierno aki ta innovacion. Di e manera aki nos por mas, cu menos espacio, mirando cu Aruba ta un isla chikito. Mi mision na Hulanda ta pa busca partnernan den e sector aki cu kier cana e mesun caminda cu nos. Nos por siña hopi di initiativanan di otro paisnan y sigur tambe di Hulanda. Nos Gobierno ta bai concentra hopi riba e sector primario. Cu technologia nobo y cu un otro enfoke mi ta mira oportunidad pa Aruba,’ asina e mandatario a bisa.
Finalmente Minister Besaril a hisa e glas y a brinda hunto cu e invitadonan riba un futuro briyante pa Aruba
E recepcion a sigi den un ambiente hopi ameno cu musica di e steelband di Francis y John Francis Jacobs.
Potretnan ta cortesia di Nico van der Ven.


text:
ORANJESTAD (AAN): Diaranzon mainta, Prome Ministro Evelyn Wever-Croes a divulga riba social media algo cu e ta considera como bon noticia.
Esey ta cu CAft a duna un conseho positivo riba presupuesto 2019. Nan ta confirma cu e presupuesto basa riba un deficit di 25 miyon (0.5% GDP) ta realistico, cu Gobierno ta haci bon di ta cauteloso den proyeccion di crecemento economico (1%).
Pero segun Wever-Croes, lo mas importante ta cu Gobierno aki ta cumpli cu palabracionnan haci cu Hulanda y pues no ta spera problema riba e tereno ey. Esaki ta trece mas trankilidad.
Nan tin recomendacionnan pa mehora e situacion financiero di nos pais y nos ta trahando riba esakinan.
Segun Wever-Croes, nan a splica CAft cu te asina leew nan por bay. Mas cu esaki pueblo no por carga. Ta hopi importante pa señala cu den e presupuesto 2019 lo no tin mas aumento di belasting.
Nos ta wardando riba e rapport di IMF pa reforma di belasting pa haci e sistema di belasting mas husto. Awor nos falta e conseho di Raad van Advies pa despues Parlamento trata e presupuesto.
E conseho di CAft ta worde publica dia 23 di october. Cu esaki nos ta pone Aruba poco poco pero sigur back riba e rumbo corecto cu mester saca Aruba for di e debe cu a redobla y crea bienestar y progreso pa cada ciudadano di nos dushi Aruba.
“Nos no a sali di e crisis financiero ainda, pero nos ta riba e bon rumbo,” ta loke Wever-Croes a finaliza bisando.


text:
BONEIRU. Awe mainta trempan algu despues di 6 am a surgi un tiroteo den centrumgebied pega ku e kiosko ku ta bende kuminda. Un homber di inisial C.K. a risbi skarmai di bala na altura[…]
Month: December 2015
Continue reading …
Continue reading …
HOMBER HANJA MORTO KANTI LAMAN NA BOKA DI LAGUN.
Continue reading …
ULTIMO ORA: AUTO NA KANDELA.
Continue reading …
DRAMA RIBA LAMAN PEGA KU ARUBA
Continue reading …
UPDATE KASO ASESINATO FRANSISCO WANGA
Continue reading …
HOBEN PERDI A KEDA ASESINA.
Continue reading …
HOBEN PERDÍ
Continue reading …


text:
ORANJESTAD – Despues cu algun siman pasa sindicato FTA a duna NoticiaCla e primicia di e intencion pa dispensa cierto gruponan den comunidad di Aruba cu cobransa di Serlimar, e siman aki minister encarga cu Serlimar esta Otmar Oduber a confirma pa NoticiaCla cu e deal ta cla y aproba. E mandatario a confirma cu pa tres grupo specifico tin tarifa special, diferente cu esun general di 25 florin cu a acorda algun siman pasa cu lo cobra tur hende entrante 1 di maart 2019. Un di e tres, no ta bay paga nada, y e otronan ta bay averigua cuanto exactamente lo por cobra nan. A compronde cu tur esaki a sosode cu consensus di varios sindicato, fuera di FTA, unda cu tur ta riba e mesun liña pa cu e forma di cobransa aki.
E GRUPONAN
E mandatario a bisa NoticiaCla cu berdad, manera cu NoticiaCla a raporta, algun siman pasa el a sinta cu president di sindicato FTA Hubert Dirksz y a traha riba un proposicion pa asisti algun grupo den comunidad cu lo por tin problema pa paga pa Serlimar recohe sushi di cas. E tempo ey, Dirksz a bisa NoticiaCla cu e tabata un proposicion cu FTA ta sostene pero cu mester a keda aproba pa gobierno. Esey pues awor ta confirma. Ta trata di e grupo di persona cu ta ricibi solamente AOV tur luna, cu ta basicamente e grupo di pensionado, e grupo di hende cu ta ricibi bijstand/onderstand, y e grupo marginal cu tin dificultad pa paga suma regular. Segun Oduber, pa e grupo cu ta ricibi solamente AOV, nan lo paga solamente 15 florin pa luna. E grupo cu ta ricibi bijstand/onderstand lo tin un nul tariff, osea cu nan no ta paga nada. E grupo otro marginal, lo wak con ta bay cobra nan. Mes momento Oduber a bisa si cu pa loke ta e grupo di AOV, si nan ta biba cu un hende cu si ta gana un salario fin di luna, e regla aki no ta valido y lo cobra e suma ‘normal’ di 25 florin pa luna.
COBRANSA
Con tin cu cobra esaki, no ta conoci ni confirma ainda segun e mandatario. Sea ta cobra esaki via belastingkantoor, of otro forma, pero esaki tin cu keda cla ainda. Esey lo keda discuti den e proximo simannan, pa despues cuminsa cu un campaña fuerte di concientisacion.
ORANJESTAD - Prome Minister ta lamenta cu hende cu mal intencion a haci mal uzo di nan conocemento pa ‘hack’ su Facebook account y a pone esaki for di alcanse pa Prome Minister pero tambe pa pueblo. Asina e oficina di informacion di prome minister Wever ta informa den un comunicado. Segun e comunicado, ta tratando for di ayera caba cu Prome Minister a nota e iregularidad aki pa tuma contacto cu Facebook pa asina logra recobra su pagina di Facebook mas lihe posibel. Investigacion di parti di Facebook a wordo pidi tambe pa haya sa e posibilidad tanto pa recobra e pagina como tambe pa sa ken ta esnan cu ta tras di e mal hecho aki.
ORANJESTAD - Despues di e situacion cu a sosode diasabra marduga unda cu varios ilegal a yega Aruba cu boto, di cual algun a fayece y otronan a keda deteni, gobierno di Aruba a drenta un reunion urgente na Cocoloshi, hunto cu polis, Warda Costa. Despues di e reunion, minister di husticia Andin Bikker a tene un conferencia di prensa riba e tema, repasando varios punto. NOTA: Potret ta di archivo di NoticiaCla durante un reunion recien riba e mesun tema di refugiado.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.


text:
Recientemente minister di turismo Dangui Oduber a ricibi bishita oficial di CEO nobo di AHATA señora Tisa La Sorte.
Durante e encuentro ameno aki a combersa riba diferente topico nan riba e area di turismo cu ta di suma importancia pa Aruba. Entre otro, a toca e tema di e “Aruba Certification Program”. E programa di certificacion aki ta pa garantisa un nivel di servicio halto y conocemento esencial di nos isla. E programa su contenido ta basa riba historia di Aruba, turismo, naturalesa, cultura y percura pa servicio excelente, pues un programa sumamente importante pa e nivel di servicio di nos pais y cu sigur ta forma parti di e vision di minister di turismo. Tambe, a toca e tema di Aruba Hospitality & Security Foundation. Ta trata di un comision di seguridad estableci door di AHATA cu e proposito di atende cu e inseguridad den e sector turistico. E mision di e comision aki ta pa constantemente desaroya y facilita inicitativanan pa mantene Aruba safe. Seguridad di nos turistanan di suma importancia pa nos turismo. A combersa tambe riba diferente desaroyonan pendiente pa Aruba.
Minister Dangui Oduber a sigura di lo bay sigi mantene comunicacion estrecho entre Gobierno di Aruba y AHATA pa asina sigi mehora nos turismo.Un reunion sigur hopi ameno y fructifero cu ta crea un base solido pa traha hopi di serca cu otro y asina mehora turismo di nos pais.
CEO nobo di AHATA di bishita cerca Minister Dangui Oduber
Recientemente minister di turismo Dangui Oduber a ricibi bishita oficial di CEO nobo di AHATA señora Tisa La Sorte.


text:
Fuhikubo ta presentá: Cristian van Woerden, Laura Tesselaar & Reinier Asmoredjo
Nos invitadonan den e prome parti di e programa aki ta Cristian van Woerden & Laura Tesselaar. Cristian ta konosi pa e projekto ku ta wordu jamá ”de reizende piano”. E tabata bai den tur bario ku e piano aki i toka tambe interkambia muzik i kanto ku hendenan lokal. Nos a kombersa kune riba su projekto. Tambe nos a kombersa ku Laura Tesselaar ku tambe tin un projekto similar kanando. Den e di dos parti di e programa nos invitado ta Reinier Asmoredjo. Nos a kombersa kune tokante su bida.
Produkshon: Fundashon Históriko Kultural Boneriano
Durashon: 57 minüt


text:
Bosa ku promoshon ta un parti hopi insensial den kada negoshi?
Pesei nos di Thejingle4you ta krea un jingle (propaganda kantá) of un voice over (Propaganda papiá) kuta pas kubo negoshi of produkto.
• Ku e jingle/Voice over aki bo por propaganda bo negoshi of produkto na un di nos radio nan local.
• Tambe si boke hasi uzu di bo jingle/ voice over via facebook so, nos lo soru pabo hanje na e formato eksakto.
Ludmar Casimir
Tel:(5999) 511-5551
Bosa ku promoshon ta un parti hopi insensial den kada negoshi?
Stats
535267 views
12060 ads
7151 users


text:
Shrimp and Conchi cu sous di garlic parmesan cremoso
Ingrediente:
Preparacion:
Den un weya grandi herbe awa cu salo, y cushina e gnocchi segun e paki ta bisa y scoria esaki bon na final. Dirti e Manteca den un panchi grandi riba candela mediano. Agrega e shrimp, salo y pepper na smaak. Cushina esaki door di draai e ocasionalmente te ora cu e bira ros, mas o menro 2 pa 3 minuut cada banda. Pa traha e sous cremoso di garlic y parmesan, dirti e Manteca den un panchi riba candela mediano. Agrega e garlic y cushina esaki door di draai e frecuentemente te ora cu e cuminsa saca holo, mas o menos 1 pa 2 minuut. Agrega e hariña te ora cu e bira un poco bruin cu ta mas o menos 1 minuut. Gradualmente agrega e caldo di galiña thyme y basil. Cushina door di draai esaki consatntemente te ora e ta bon incorpora, mas o menos 1 pa 2 minuut. Agrega e half and half y e keshi Parmesan te ora cu e sous bira poco diki. Si e mezcla bira mucho diki bop or agreg mas half and half, corda sasona cu salo y black pepper na smaak. Mezcla e shrimp y e gnocchi den e sous y draai esaki poco poco. Sirbi mes ora cu e parsley pa decoracion riba dje.


text:
FOR DI NOS ARCHIVO
Diskurso Públiko A Plama e Bon Notisia na Irlanda
TABATA mei 1910. Miéntras ku e barku tabata drenta e bahia, e grupito di pasahero ku tabata riba dèk por a mira kon e solo di mainta tabata sali riba e serunan bèrdè di Belfast Lough. Charles T. Russell tabata entre e pasaheronan akí. Esaki tabata su di sinku biahe pa Irlanda. Djaleu e por a mira dos barku krusero grandi di mesun kompania ku tabata den konstrukshon: Titanic ku despues a haña un final trágiko i Olympic. * Na haf tabatin un dozein di Studiante di Beibel ta warda e pasaheronan yega.
Un 20 aña mas promé, Ruman Russell a disidí di hasi un seri di biahe pafó di Merka pa plama e bon notisia rònt mundu. Su promé biahe a kuminsá na Irlanda, na yüli 1891. Segun e barku City of Chicago tabata yega kosta, Ruman Russell a mira kon solo tabata baha riba Queenstown. Probablemente, esaki lo a pon’é kòrda loke su mayornan a kont’é di nan pais natal. Segun ku e biaheronan tabata pasa den e pueblonan i paisahenan bunita, nan a komprondé ku e teritorio ei tabata “kla, wardando pa ser kosechá.”
Na tur, Ruman Russell a bai Irlanda shete biaha. Su promé bishita a lanta interes di hopi hende. Esei a pone ku durante su otro bishitanan sentenáres i tin biaha míles di hende a bai tende su diskurso. Durante su di dos biahe na mei 1903, korantnan lokal a anunsiá e diskursonan ku e tabata duna. Despues Ruman Russell a konta ku e “oyentenan a presta masha atenshon” na e diskurso ku tabatin e tema “Un Promesa Bou di Huramentu” ku a papia di Abraham su fe i e futuro bendishonnan pa humanidat.
Komo ku tabatin asina tantu hende interesá na Irlanda, Ruman Russell a bolbe bai Irlanda durante su di tres biahe pa Europa. Sinku ruman hòmber a bin risibié ora el a baha for di e barku na Belfast un mainta durante aprel 1908. E diskurso ku nan a anunsiá di antemano ku e tema “E Derota di e Imperio di Satanas” a hala un públiko e anochi ei di “mas o ménos 300 hende ku tabata interesá den e mensahe.” Durante su diskurso, Ruman Russell a usa su Beibel ábilmente pa kontestá e akusashonnan ku un opositor a bini kuné. Na Dublin tabatin un opositor—Sr. O’Connor, sekretario di YMCA—kende tabata desididu pa instigá un públiko di mas ku 1.000 kontra e Studiantenan di Beibel. Kiko a pasa?
Laga nos bai bèk den tempu i visualisá kiko lo por a pasa na e evento ei. Un hòmber ku tabata interesá den loke Beibel ta siña a disidí di asistí na e diskurso públiko ku e korant The Irish Times a anunsiá. Apénas el a haña lugá di sinta, pasobra e lugá tabata yen yen. E ta presta bon atenshon na e oradó ku barba i kabei blanku i bistí na un bachi pretu. Segun ku e oradó ta duna su diskurso, e ta kana bai bini riba e plataforma, hasiendo yen di gesto. I usando un teksto un tras di otro, e ta yuda su oyentenan komprondé e bèrdatnan di Beibel. Aunke e oradó no tabatin ekipo di zonido, tur su oyentenan por a tend’é i nan a skuch’é ku atenshon durante un ora i mei. Despues, durante un seshon di pregunta i kontesta, O’Connor i su amigunan a yama e oradó afó. Pero na un manera ábil e oradó a usa Beibel pa defendé e mensahe. Demostrando nan aprobashon, e públiko a aploudí. Ora ku e situashon a kalma, e hòmber ta bai serka e oradó pa e siña mas. Segun e relato di testigunan okular, hopi hende a siña e bèrdat di e manera akí.
Na mei 1909 ora Ruman Russell a sali ku e barku Mauretania for di New York pa bai Irlanda pa di kuater biaha, el bai huntu ku Ruman Huntsinger, kende tabata sa stenografia. Di e manera ei, Ruman Russell por a usa e tempu riba laman pa dikta artíkulonan di E Toren di Vigilansia. Na e diskurso di Ruman Russell tabatin 450 hende, di kua 100 mester a keda pará pasobra no tabatin mas lugá.
E di sinku biahe ku ta ser menshoná na prinsipio di e artíkulo akí, no tabata diferente. Despues di e diskurso públiko, un teólogo renombrá ku O’Conner a bini kuné a risibí kontesta for di Beibel pa su preguntanan. I e presentenan a gosa esei mashá. E siguiente dia, e pasaheronan a subi un boto ku tabata hiba pòst Liverpool pa di einan nan subi e famoso Lusitania bai New York. *
Durante Ruman Russell su di seis i di shete biahe na 1911 tambe el a duna diskursonan ku a ser anunsiá di antemano. Na Belfast, durante lènte, 20 Studiante di Beibel a risibí 2.000 hende ku a tende e diskurso “Bida Despues di Morto.” Na Dublin, O’Connor a bolbe presentá ku un otro pastor i nan a hasi yen di pregunta, pero e oyentenan a aploudí e kontestanan ku nan a haña di for di e Skritura. Durante hèrfst di e mesun aña ei, Ruman Russell a bishitá otro statnan kaminda hopi hende a bai skucha su diskursonan. O’Connor i 100 bochinchero a purba di stroba e reunion na Dublin un biaha mas, pero e biaha akí tambe e oyentenan a apoyá e diskursante.
Aunke e tempu ei, Ruman Russell tabata esun ku prinsipalmente tabata duna diskurso públiko, el a rekonosé ku “niun hende no ta indispensabel,” pasobra “esaki no ta obra di hende, si no di Dios.” E diskursonan ku nan tabata anunsiá di antemano, e base pa nos Reunion Públiko djawe, tabata un bon oportunidat pa presentá bèrdatnan bíbliko. Kiko tabata e resultado? E diskursonan públiko a yuda plama e bon notisia i kongregashonnan a ser formá den diferente stat rònt Irlanda.—For di nos archivo na Gran Bretaña.


text:
Scirbi pa Clyde Harms
Otro luna ta haci 60 aña cu e pueblo di Venezuela a lanta contra Perez Jimenez y a caba cu su dictadura. Como ami tabata na Caracas e siman cu e revolucion a tuma luga, semper m’a keda interesa den e historia di Perez Jimenez. Algun hende a puntra mi con mi ta compara su dictadura cu e dictadura cu ta existi na Venezuela actualmente. Ata algun comentario breve.
Mescos cu e dictadura actual, e dictador Perez Jimenez tambe a actua cu man duro contra e disidentenan y tabata mantene orden cu represion sangriente y cu prison preventivo sin huicio. Pero contrario na e dictadura cu a yama su mes Socialismo del Siglo 21 cu a resulta un fracaso tristo y cruel, e dictadura di Perez Jimenez a laga atras un legado di exito comercial, financiero, administracion gubernamental, infrastructural, cultural y educacional.
Cu e grito di ¡Expropiense!, Chavez y despues Maduro tambe, a expropria y caba cu hopi industria y a causa desempleo asina grandi cu mas di 2.2 miyon Venezolano a emigra pa busca nan suerte otro caminda. En cambio, Perez Jimenez su politica tabata ¡Construyamos! y a crea tanto empleo cu mester a recluta mas di un miyon hende di diferente parti di mundo, especialmente di Europa.
Hopi historiador ta expresa nan admiracion pa tur e obranan grandi cu a wordo ehecuta durante e tempo relativamente cortico di e dictadura di Perez Jiminez. Den un articulo na 2011, e revista “Paréntisis Crítica” e dictador Perez Jimenez a dedica su mes na transformacion di henter Caracas y modernisa e resto di e pais. E avenidanan principal di Caracas ta legado di e epoca perezjimenista. Entre e obranan di su gobierno ta destaca te dia di awe: e Centro “Simon Bolivar” cu e edificionan “Las Torres del Silencio” cu tabata esnan mas halto di America Latina tempo cu nan a wordo construi. Ciudad Universitario cu ta contene Universidad Central di Venezuela (UCV) cu UNESCO a declara patrimonio di humanidad pa su splendor architectonico; e Autopista Caracas – La Guaira, e distribuidor di trafico “El Pulpo”, e brug General Urdaneta cu ta crusa Lago di Maracaibo, e Teleferico di Avila, y hopi mas. Berdaderamente, e lista di obranan ta asina largo cu no ta keda espacio aki pa nan tur. “Paréntisis Crítica” ta calcula cu tur e gobiernonan hunto cu a sigui Perez Jimenez no a haci tanto pa infrastructura di Venezuela. Y e prijs di petroleo durante e epoca di Perez Jimenez tabata apenas 26 a 28 dollar pa bari.
Tal bez e diferencia ta sinta den e inteligencia y preparacion scolastico di e lidernan. Perez Jimenez a gradua di scol militar cu e cijfernan mas halto den historia y te awe su record no a wordo kibra. Nicolas Maduro su educacion pa chauffeur di bus no por tabata mucho y na Cuba nan a siñ’e comunismo pero e no tin e preparacion pa maneha un pais manera Venezuela. Tin hopi historiador cu ta opina cu e gobierno actual probablemente ta esun mas inepto cu Venezuela a conoce, ademas di ta e mas corupto.
Durante tur e añanan di Perez Jimenez, e dollar tabata bal 3.30 Bolivar, y apesar di un economia fuerte, no tabatin inflacion. En cambio, e historia di e bolivar desde cu Chavismo ta manda, ta un castigo pa e venezolanonan. E bolivar a baha di balor asina tanto biaha te cu e dia di awe un dollar ta bal mas di 18 mil bolivar y tin un hyperinflacion di alrededor di 1000%. Asina tanto biyechi di placa mester wordo usa cu ni banconan tin suficiente.
E industria petrolero di Venezuela, e pais cu e reserva mas grandi di petroleo, ta asina mal maneha cu awendia tin racionamento di gasolin y automobilistanan mester para oranan largo den fila pa haya apenas 35 liter. Hopi biaha gasolin ta caba y e automobilistanan mester core di un luga pa otro pa haya un stacion cu si tin. Naturalmente e ora ey e mester para den fila largo atrobe. Tempo di Perez Jimenez esaki no tabata conoci.
Como gobierno ta obliga e panaderianan bende nan productonan na un prijs bou di e lo ke a costa pa traha nan, masha panaderia a cera of nan ta bende solamente ora cu nan logra di haya un lote di hariña na un prijs especial. E resultado ta cu hopi biaha no tin pan na e panaderia. Un columnista a skirbi cu Venezuela ta e unico pais na mundo caminda un cliente ta yega na un banco y e mester puntra si tin efectivo, na un stacion di servicio e mester puntra si tin gasolin, y na un panaderia e mester puntra si ti pan. E grito di Socialismo del siglo 21 por wel di ta “No Hay!”
Contrario na e situacion awor na Venezuela , mescos cu na Santo Domingo den e tempo di e dictador Trujillo, y na Cuba di e Castronan, e cayanan di tur ciudad na Venezuela tabata practicamente liber di crimen durante e añanan cu Perez Jimenez tabata goberna. Por a cana di nochi tur parti di Caracas sin problema. Cu e gobierno actual, cada 20 minut un persona ta wordo asesina na Venezuela y e pais a bira e di dos mas peligroso den henter mundo.
No ta mi intencion di glorifica Perez Jimenez, pasobra e tabata un dictador cruel cu a causa morto di hopi hende cu no tabata di acuerdo cu su politica. E tabata oprimi su pueblo y tambe a kita libertad di prensa. Pero en comparacion cu e dictadura di Socialismo del Siglo 21, Perez Jimenez tabata un genio. E anochi di dia 23 di januari cu Perez Jimenez a huy pa Santo Domingo abordo di La Vaca Sagrada, el a laga Venezuela un pais hopi miho cu el a haya 10 aña prome. [email protected]


text:
ATIA a duna su punto di bista ariba e aumento di 6% den varios ocasion. Un aumento semper ora e wordo introduci, di cualkier forma e ta haci e base di inflacion, e ta haci cosnan mas caro. Sr. Roland van Trikt, di ATIA ta amplia mas ariba esaki.
Por mira cu inflacion ta biniendo, mirando cu tin gruponan cu ta purbando di haya un aumento di prijs. Lo bay haya mas di esaki, ora cu otro aña e base di inflacion wordo calcula y door di un evento asina aki, bo ta haya mas presion. Trahadonan lo bisa cu cosnan a bira mas caro, e ciclo ta uno cu lo tin su consecuencianan.
Mas aleu, Sr. van Trikta sigui bisa cu na varios ocasion den diferente reunionnan cu Minister di Finanzas, mr. Xiomara Ruiz- Maduro. Tin varios asunto cu ATIA ta persistentemente comenta ariba dje, cual nan a combersa cu e mandatario y tambe Departamento di Impuesto. E preocupacion ta cu no ta tur hende ta paga. E companianan mas grandi, esunnan mas structura ta cay bou di e ley. Pero tin un gran parti di nos economia cu no ta contribui cu e ley aki.
Ora di introduci algo asina, mester compronde cu e ta algo pa hiba Aruba dilanti. Pero mester tin e confianza cu un base mas amplio ta contribui na dje. Ora tin un base chikito, cu por contribui na belasting. Pueblo ta contribui pero e no ta wordo duna na gobierno. Semper ta keda cu no por saca e maximo for di un ley. Esaki lo tin atencion di gobierno, pero esaki semper ta keda preocupante.
Ta dificil pa wak delante kico ta bay pasa, pero e aumento di BBO/BAZV lo pone cu prijsnan lo subi. ATIA ainda no a haya oportunidad di reuni cu e Asociacion di Seguro, cu nan si lo mester aumenta nan premienan, basa ariba seguro di auto y seguro di cas, etc. E efecto di e introduccion aki, ta mas amplio di loke a premira ora cu el a wordo anuncia.
Tambe tin e discusion di cu tin un otro tipo di belasting, cual ta e Omzetbelasting di 9%. Ley di belasting ta algo cu mester traha riba dje. ATIA ta concentra fuerte ariba un cambio den nos sistema di belasting, cu ta haci’e mas facil. Pero tambe lo preveni cu mucho hende ta cay bou di e radar di pagamento di belasting. E no pagamento di belasting ta bay mas leu, e ta cay tambe Loonbelasting, AOV. Tur belasting mester wordo entrega na gobierno, gobierno mester haya su fair share.
Esaki ta algo cu semper ATIA ta deal cun’e, tur hende ta pagando y esun cu no ta paga, kico ta e consecuencianan. Ora cu tin consecuencia bo ta crea un level playing field ariba Aruba, unda cu por haci negoshi.
Consecuencia ta si, cu e lo tin su efecto ariba cierto prijsnan. Panaderonan ta pidiendo caba pa aumento di prijs. Locual ta bon den e reunionnan, ta e comunicacion ya cu esaki ta hopi importante. Durante e reunionnan por a ripara cu tabata tin hopi speculacionnan cu tabata tuma luga, cual a wordo bari for di mesa di biaha, manera p.e. Prijs di dollar. Como comercio, como tur hende, nos tin responsabiliidad, pa tin confianza den futuro den cual nos ta bayendo. ATIA a expresa esaki tambe na minister. Tin biaha ta yega tempo unda cu cos ta bira un poco mas preta, gastonan ta subiendo.
Pa locual ta bahamento di gastonan di gobierno, mirando e rapport di CAft, cu ta bin cu condicionnan masha stricto mes pa gobierno baha gasto. Esaki ta un punto cu ATIA lo kier papia ariba dje, y comercio lo por contribui pa cu esaki.
Ta facil pa bisa pa kita 1000 hende, pa 1500 hende for di trabao. Esey ta 1000 pa 1500 consumidor menos, y al final nan bira un peso pa gobierno tambe, segun Sr. Roland van Trikt, di ATIA.


text:
coa
-
News
Olympic Day 2018
Exitoso celebracion di e Olympic Day 2018 hunto cu Aruba Bank y IBISA Aruba Awe riba e fecha di 23…Read More »
-
News
Exitoso seminario Anti-Doping
Exitoso Seminario Anti-Doping organisa pa COA hunto cu RADO y WADA. Den e fin di siman tras di lomba, Comite…Read More »
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »
-
News
Confernecia di Prensa Seminario Anti-Dopahe
Full conferencia di prensa riba e Seminario Anti-Dopahe organisa pa Comite Olimpico Arubano conhuntamente cu WADA y RADO.Read More »
-
News
Seminario Anti-Doping a cuminsa
Diabierna 8 di juni a tuma lugar e Seminario Anti-Doping den cual specialistanan di RADO a trata e temanan di…Read More »
-
News
Seminario Anti-Dopahe organisa pa COA
Seminario Anti-Dopahe organisa pa Comite Olimpico Arubano bou auspicio di WADA y RADO lo ta e fin di siman aki…Read More »
-
Cochabamba
Thashaina entre e miho nan
Thashaina Seraus ta clasifica entre e miho cuaternan den e bowling Sur Americano na La Paz, Bolivia y ta sigur…Read More »
-
News
Delegacion di Bowling ta cla pa representa Aruba na Cochabamba
Delegacion di bowling cu lo representa Aruba den e Weganan Sur Americano Cochabamba 2018 ta cla. Actualmente ta hasi e…Read More »
-
News
Neisi Dajomes y Jennifer Hernandez di bishita na Comite Olimpico Arubano
Tres bez campeon mundial di Pesas, Neisi Dajomes y campeon di Pesas Suramericano y Pan Americano, Jennifer Hernandez ambos di…Read More »


text:
Atmishon
Atmishon di un Parlamentario
Pa bira miembro di Parlamento, e kandidato mester tin residensia na Kòrsou, e mester tin Nashonalidat Ulandes, e mester a alkansá e edat di 18 aña i no mester tin un sentensia di wes ku ta prohibié di e derecho elektoral. Despues ku Konseho Supremo Elektoral establesé resultado di elekshon, miembronan eligí ta entregá nan kredensialnan na Parlamento.
Kredensialnan ta konsistí di entre otro:
- e notifikashon di Presidente di Konseho Supremo Elektoral dirigí na e kandidato ku el a keda eligí;
- e prueba ku Presidente di Konseho Supremo Elektoral a risibí for di e kandidato ku e ta akseptá su elekshon;
- un deklarashon firmá pa e kandidato ku e no a faya ku e rekisitonan den e Lei enkuanto finansiamentu di partidonan polítiko.


text:
"Ta un honor pa por forma parti di e tim di HNO."
"Awe mi ta masha kontentu ku kasi 160 aña despues nos ta bai haña un hòspital nobo"
Bo ke sa mas tokante e proyekto di Hospital Nobo Otrobanda?
"HNO lo promové e desaroyo ekonómiko di otrobanda"
"Semper mi ta buska a balansa den kua Kòrsou ta keda benefisiá mas tantu."
Selekshon
Actual
Komunikado di prensa
Siman pasa Jacques Heide (Transitie Manager HNO) a duna un presentashon di e proyekto HNO na miembronan di "Rotary Club of Curaçao".
Willemstad – Djamars i djárason último e studiantenan di grupo 3 i 4 di e sektor tékniko di St. Jozef VSBO a haña un rekorido riba e sitio di konstrukshon di Hospital Nobo Otrobanda (HNO). USONA, e organisashon enkargá ku realisashon di nos hòspital nobo a organisá e rekorido pa e studiantenan. Bou di guia e hóbennan a haña un impreshon di kon e hòspital lo keda. St. Jozef VSBO ta keda pegá ku e hòspital nobo.
Eventonan
Dia 11 di desèmber 2015 lo tin un bríndis di Pasku kaminda lo para ketu na e punto mas haltu na e parti ost di e edifisio. Alabes lo habri e ekskurshon eksklusivo pa djasabra 12 di desèmber 2015 próksimo.
Dia 12 di desèmber 2015 lo habri e konstrukshon pa komunidat di Kòrsou. Entre 9’or di mainta i 4’or di atardi bo ta mas ku bon biní pa bishitá e lugá di konstrukshon djaserka. E entrada lo ta na e banda di Kentucky Fried Chicken i sapatu será i plat ta obligatorio en konekshon ku seguridat riba e sitio di konstrukshon.


text:
ORANJESTAD – Aruba Bank a lansa nan website y nan plataforma di online banking nobo y e team di mercadeo a scohe...
ORANJESTAD – Aruba Bodyboard Association a evalua e sistema di ranking despues di 4 competencia den henter e anja y asina yega...
ORANJESTAD – Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e...
Oranjestad, 13 september 2016 – Dialuna anochi weganan di Baseball AA, organiza pa Amateur Baseball Bond Aruba (ABBA) a reanuda despues di un...
E di 37th Turibana 10.5K Loop organisa pa IBiSA a conoce su ganadornan absoluto diadomingo mainta, ora cu den cabayeros Christopher Motta di...
ORANJESTAD – E hoben Arubano Jorge Vrolijk ta rumbo pa Venezuela unda e lo realisa un tryout cu e ekipo di Cleveland...
DETROIT – E ta confirma, Gregory Milliard y Muhammad Abdullah parti number dos ta official! Gregory Milliard otro anja lo viaha pa...
ORANJESTAD – E siman aki lo conta cu 6 tremendo partido di baseball local Campeonato di baseball AA, organiza pa Amateur Baseball Bond...
DETROIT – Un pelea cu a priminti hopi accion, un “standup fight” entre un boxeador y un “muay thai fighter”, Gregory Milliard a...
DETROIT – Tur cos ta cla pa majan anochi ora cu Gregory Milliard drenta octagon pa asina defende su faha di TXC...
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion
Hemradj Mulai Ganador na Pittsburgh, USA
Eugene Kingsale a duna clinica na Japon
JLWS: Walkoff BJ Rincones Aruba ta gana Mexico 3-2
Denzel Dumfries cu un debut soña
Apertura di e Junior League World Series, Taylor Michigan
Joshua y Silviene cu Medaya di Brons na Bermuda
RBC ta sigui sostene Aruba Little League pa 2018
Aruba Basketball Bond ta anuncia schedule di Playoff
Showcase Navegantes del Magallanes Aruba July 20 y 21


text: WILLEMSTAD -Diabierna den oranan trempan di mainta e operador di radar di e Centro di Coordinacion di Warda Costa a detecta un contacto sospechoso pazuid di Bullenbaai, Corsou. E avion di patruya maritimo Dash-8 a wordo manda pa e locacion aki pa investiga e embarcacion sospechoso aki. Na nan yegada nan ta topa cu un embarcacion cu varios persona a bordo. Un Super RHIB di e steunpunt di Warda Costa na Corsou, di biaha a wordo desplega. Na mas o menos un miya zuidwest di RIf St.Marie nan ta bin topa cu un embarcacion sin lus di tipo yola. Tripulantenan di e Super RHIB a subi a bordo di e embarcacion aki y esaki a wordo hiba pa steunputn Parera. E binti (20) personanan a bordo, di cual 12 ta homber y 8 muhe, tur di nacionalidad Venezolano a wordo deteni y entrega pa Cuerpo Policial. E boto chikito a wordo tuma den beslag y e caso ta bou investigacion.


text:
David Parker
E buki akí ta trata rèspèt. Rèspèt ta un konsepto masha difísil pa splika mucha. Hopi promé ku mucha kuminsá komprondé kiko ta rèspèt. Ripitishon ta un tremendo manera pa siña esaki. E meta ta pa mediante ripitishon, siña, repasá i reforsá algun komportashon di rèspèt.
Un di e maneranan di lesa e buki akí den bos haltu pa otro mucha ta pa usa e patronchi di bisa i respondé. Lesa kuminsamentu di e frase i laga kada mucha terminá esaki bisando refran. Esaki ta yuda hasi e lesamentu agradabel i edukativo.


text:
ORANJESTAD, Aruba – 24 di juli, 2018: E jackpot di Mega Plus, cual bo por gana solamente ora “upgrade” bo ticket di Mini Mega agregando 2 florin, a keda aden diabierna. Esaki kiermen cu pa awe e jackpot di Mini Mega a subi na 400.000 florin, mientras hunto cu Mega Plus e jackpot total ta bira 540.000 florin. Pa bo gana e tremendo suma aki ta facil. Djis cumpra bo ticket(nan) di Mega Plus y bo tin chens di bira e feliz ganado(ra) di e jackpot di 540 mil florin.
Corda cu bo por participa cu Mini Mega y Mega Plus pa gana 10 mil florin di Cachi Cachi fin di luna. Con pa participa y gana ta facil! Cu cada compra di 2 combinacion di number, riba mesun ticket y pa mesun sorteo bo ta ricibi 1 combinacion di number gratis. Si bo cumpra 4 combinacion riba e mesun ticket bo ta haya 2 number di Cachi Cachi pa ta den wega pa gana e Cachi Cachi. Asina aki bo ta participa pa gana 10 mil florin na final. Mas combinacion di number bo cumpra mas number gratis pa gana e Cachi Cachi bo ta ricibi. Ta bon ma menciona cu Lotto Di Dia y Lotto 5 tambe ta participa na e Cachi Cachi di 10 mil florin aki.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Willemstad – Refineria di Kòrsou (RdK) ta konsiderá importante pa aklará funshonamentu di Multi Disciplinary Project Team (MDPT), den kuadro di diskushonnan i informenan resiente den medionan den prensa.
Rutanan alternativo pa habitantenan di kaminda Popo Rojer
Willemstad – Despues ku e trabounan preparativo a tuma lugá, riba djaluna dia 13 di yüni próksimo, e trabounan di mantenshon mes ta kuminsá na Kaminda Popo Rojer.
Komunikado di Pueblo Soberano
Willemstad – Pueblo Soberano a tuma nota di e karta di e yunan di Helmin Wiels, fundadó i promé lider polítiko di Pueblo Soberano.
Rampenbestrijdingsorganisatie (RBo) a tene dia di kontakto i preparashon
Willemstad - Dia 27 di mei último rampenbestrijdingsorganisatie (RBo) a tene un dia di kontakto. E rampenbestrijdingsorganisatie ta konsistí di organisashon i servisionan manera e.o. Brantwer, Polis, Servisio si Salubridat Públiko, Meteo, i otronan.
Dia Habrí Na Archivo Nashonal Di Kòrsou Pa Tur Siudadanonan Bin Sera Konosí.
Willemstad – Dia 12 di yüni durante e Dia Habrí tradishonal, Archivo Nashonal lo duna informashon un bia mas riba e servisionan ku nan ta brinda nos komunidat i nos gobièrnu riba e tereno di maneho i kuido di dokumentunan di importansia pa pais.
Karta entrega pa S. Wiels i H.Wiels na Pueblo Soberano
Willemstad – Awe 06-06- 2016 a entrega na Pueblo Soberano firma pa sra. Savannah Wiels i sr. Helmin Wiels (jr) yu di Helmin Magno Wiels.
Informashon tokante petishon i pago di sèn pa paña di skol (kledinggeld)
Willemstad- Ministerio di Desaroyo Sosial, Trabou i Bienestar, na nòmber di Gobièrnu di Kòrsou, ta informá tur kobradó di ònderstant i personanan ku tin un entrada bou di suèldu mínimo, ku fecha di pago di sèn pa paña di skol ta den kinsena 15/2016 (fecha di pago dia 11 yüli 2016).


text:
News
Yannick ta logra medaya
Brons den e Campeonato Sudamericano Juvenil
Yannick Roos ta logra medaya di Brons den e Campeonato Sudamericano Juvenil di Bowling 2018 na Santiago de Chile.
Den e siman aki ta tuma lugar na Santiago de Chile e Campeonato Sudamericano Juvenil di Bowling 2018. E Campeonato aki ta tuma lugar di 26 te cu dia 30 di juni. Tin un total di 9 pais cu ta participa y nan ta:
Argentina Aruba Brasil Chile Colombia Ecuador
Panama Peru y Uruguay. Ta wordo competi den e categorianan di sub 16 y sub 21 y ta organisa e siguiente evenemento nan: Singles femenino y masculino, Dobel famenino y masculino, Dobel mixto
Trios masculino y femenino, Team (4 persona) masculino y femenino. Y e culminacion ta bai ta e masters unda cu e 8 competidornan, cu a acumula mas punto individual durante e siman, ta enfrenta otro pa esablese kende ta e mihor. ARBAS a manda un solo atleta pa motibo di e schedule yen cu nan tin actualmente. E representante di Aruba ta Yannick Roos y su participacion den e campeonato aki ta forma parti di su preparacion pa e weganan CAC cu lo tuma lugar na juli proximo.
Den e prome evento di e campeonato aki, cu ta e singles, Yannick a logra e di tres lugrar den su categoria di sub 21. Esaki ta un logro tremendo si nos considera cu e pais grandinan den bowling tambe tabata tin un representacion substancial den e categoria aki. Yannick lo no participa den e otro eventonan, pero si e lo bai acumula su puntonan pa purba clasifica pa e masters cu ta bai clausura e siman di competencia aki. Nos ta desea Yannick hopi exito y lo keda tene e fanaticonan di bowling na haltura di su prestacion. Por sigui e campenota aki via internet www.bowlingchile.cl.
E portretnan ta mustra Yannick prome cu su competencia di diamars 26 di juni y e otro imagen ta e resultado final di e competencia sinlgles sub 21.
Pabien Yannick.


text:
ANKARA, Turkia- Turkia ta purbanda desesperadamente pa para e colapso di su moneda. Esaki lo por causa un crisis economico husto na e momento cu e pais ta preparando pa vota.
E lira a perde 20% di su balor contra di dollar Mericano, desde comienso di aña, causa door di e un movimento amplio di inversionistanan pa no inverti den mercadonan surgiente pero inverti den e mercado Mericano.
Pero e crisis monetario a escala rapidamente despues cu na comienso di luna, presidente Turco Recep Tayyip Erdogan a indica cu e lo kier tuma control over di establece e tasanan di interes, cu el a describo como “e raiz di tur cos malo”.
Mientras cu inversionistanan, di nan banda, a bula afo di e lira, esaki a pone cu e balor a cay bou di 20 cent di dollar, segun Banco Central di Turkia a anuncia diaranson un sesion di emergencia a indica cu lo baha e tasa di interes for di 16.5% te cu 13.5%.
Mas medida na caminda?
Despues di un subida modesto despues di un disminucion di e tasa di interes, e balor di e lira a baha atrobe. pero según expertonan tin mas medida na caminda.
Inflacion tabata rond di 11%, pero e caida den balor di e moneda ta pushando e prijsnan mas halto ainda. Habitantenan ya caba a cumisna sinti e efectonan di e crisis monetario y ta preparando pa “hala faha mara”.
E pais ta importa biyones di dollar na productonan anualmente, incluyendo auto, paña y frigidaire. E productonan aki ta birando mas caro dia pa dia.
Erdogan, cu ta buscando su reeleccion dia 24 di juni, parce di a hala atras di su menasa di interveni den e polisa monetario.
Pero expertonan ta di opinion cu e movecion tabata un mucho poco, mucho laat. E daño ya caba a wordo haci.
Problema pa Erdogan?
Erdogan a anuncia luna pasa cu Turkia lo tene eleccionnan parlamentario y presidencial na Juni, cual ta un aña antes di loke tabata ser spera. Esaki ta bin despues di un referendum di aña pasa, cu a transforma parlamento Turco di un democracia parlamentario pa un presidencia ehecutivo poderoso, dunando e siguiente presidente un mas poder.
E ganado di e eleccionnan na juni, lo por haci uzo di e podernan aki mas prome cu tabata pensa. Erdogan tabata e faborito.
Pero algun analista ta di opinion cu su reeleccion no ta garantisa.
“Esaki lo por tin su consecuencianan pa Erdogan durante e votacionnan”, segun Timothy Ash, un experto Turco. “Turconan berdaderamente ta preocupa pa e tasa di cambio”, el a agrega. El a sigui bisa cu e caida di e lira lo por crea duda entre e votadonan tocante e capacidad ecomico di Erdogan.
Erdogan, cu tabata prome minister entre 2003 te cu el a wordo eligi presidente na 2014, semper a broma cu su logronan economico, cual a beneficia e base electoral di clase abao y clase medio.
Siman pasa, el a purba di culpa otronan di e problemanan monetario.
“E fluctacionnan den e tasanan di cambio ta debi na factornan global y no ta Turkia so ta sufriendo a consecuencia di esaki”, el a bisa, segun e agencia di noticia estatal Anadolu.
Turkia su economia ta tambalea door di problemanan monetario
ANKARA, Turkia- Turkia ta purbanda desesperadamente pa para e colapso di su moneda. Esaki lo por causa un crisis economico husto na e momento cu e pais ta preparando pa vota.


text:
E acusado no a gusta y a bisa cu e ta apela e castigo
ORANJESTAD (AAN) – E homber G.L. no a keda nada contento ora el a tende Hues bisa cu e ta culpable di e hincamento riba 3 Februari 2018 y cu e ta wordo condena na 4 aña di prison. El a bisa duro cu e ta bay apela y a bira mira su abogado mr. Zara cu a bay papia cun’e.
Tratamento di e caso aki a tuma lugar luna pasa caminda e acusacion cu Fiscal a presenta den Corte contra e Arubiano G.L. bibando na Merca ta, cu dia 3 Februari 2018 el a haci intento di asesinato cu e homber W. door di hink’e cu cuchiu. Subsidiario Fiscal ta acusa G.L. di maltrato severo premedita. Mas subsidiario Fiscal ta acusa G.L. di maltrato cu arma.
HINCAMENTO
Durante tratamento di e caso Hues a puntra G.L. si ta berdad cu el a hinca W. Segun G.L. e no a hinca ningun hende. E tabata den un discusion cu un amiga caminda e homber W. a bay intermedia y hasta a dal G.L. mokete den cara. E hendenan ey banda a bis’e pa bay di eynan cual el a haci tambe. Hues a puntr’e con e tabata bisti. Segun G.L. e tabata bisti cu un short blanco y flanel roos.
Hues a mustra cu na Polis, G.L. a bisa cu e lo a haci varios expresionnan pero no ta corda pasobra e tabata burachi. Hues a puntra cu por ta el a hinca W. y no ta corda. G.L. a para riba cu e no a hinca W. E ta sigur cu e no a hinca W.
Hues a bisa cu W. a declara cu e tabata para hunto cu su señora pa mira e parada di jouvert morning. El a mira G.L. ta discuti cu un dama. El a bay intermedia y a surgi un discussion y nan a wordo saca for di otro. Despues W. a dicidi di bay y na caminda el a bolbe topa cu G.L. kende lo a haci señal manera cu lo mat’e. W. a bisa cu el a baila tras di un banda hunto cu su señora.
Na dado momento el a bay mara su keds. El a sinti un pusha y su señora a mira un homber cu flanel preto core bay. Segun e señora e homber ta G.L. Segun e señora G.L. por a bien bay cambia su paña pasobra e ta biba ey banda mes. El a bisa cu G.L. tabata bisti cu un flanel geel/muster. G.L. a para riba cu esey no ta berdad.
Hues a mustra cu un otro persona homber cu a mira e luchamento y a bay cu G.L., a bisa cu G.L. a bisa cu e cos no lo keda asina y cu e lo bay mata W. E persona a bisa cu e conoce G.L. cu e ta para tras di su palabra. El a bisa W. pa wak su caya.
Un otro testigo ta papia di a mira G.L. cu un flanel geel/muster y no roos.
DEMANDA DAÑO
W. a bisa cu el a sinti hopi dolor. El a wordo atendi na Centro Medico San Nicolas y despues hiba hospital. El a keda interna 2 siman pa e hinca. W., un turista di Trinidad, a bisa cu e ta demanda gastonan di vuelo pa bay bek Trinidad. E tabata suppose pa bula bek pa Trinidad dia 4 Februari 2018 pero e mester a cancela y busca otro vuelo. El a demanda 676 florin total di daño material. Pa loke ta e daño inmaterial, el a demanda 2500 florin pasobra el a keda traumatiza pa loke a pasa cun’e.
EXIGENCIA FISCAL
Fiscal a bisa cu segun raport medico, e victima a wordo hinca den pecho drechi. Fiscal a mustra cu e pareha tabata bailando tras di un truck y na dado momento W. a wordo hinca door di un homber cu promer e tabatin un confrontacion. E señora di W. a reconoce e homber como G.L. cu tabatin confrontacion cu W. y cu tabatin un flanel geel/muster. Segun Fiscal, mirando declaracion di e victima, su señora, e otro testigonan, ta G.L. a hinca. Esaki Fiscal ta considera un intento di asesinato.
Na opinion di Fiscal, caminda W. a sufri e hinca por a afecta organonan vital cu por causa su morto. Fiscal ta haya cu G.L. premedita a bay hinca W. El a bisa Hues cu e ta haya cu G.L. a bay cambia su paña pa no wordo reconoce y a bay hinca W. Fiscal ta haya cu mester honra e demanda di daño caminda e victima mester a paga pa cambia su vuelo. Pa loke ta e demanda di daño inmaterial, Fiscal ta haya cu 2 mil florin ta husto. En total 2676 florin.
Pa loke ta e castigo, Fiscal a bisa cu e ta tene cuenta cu ta promer biaha cu G.L. ta haci un delito hopi serio asina. El a exigi 5 aña di prison kitando e tempo cu e ta sera den KIA.
SENTENCIA
Hues diabierna ultimo a bisa cu e ta haya legalmente proba cu G.L. a purba mata, no asesinato cu ta premedita. Hues a mustra cu tin declaracion di e victima y su partner cu ta mustra cu G.L. lo a menaza haciendo señal cu su man cu lo corta garganta. Hende a bisa nan pa wak nan caya. Durante e jouvert morning parade e victima a zak pa mara e feeter di su keds y su partner a mira un homber hink’e.
El a grita e persona y ora e homber a bira wak el a mira cu ta G.L. Den Corte e partner tambe a confirma cu ta G.L. el a mira. Door di hinca e victimaW., el a sufri sangramento den pulmon. Esaki tin riesgo cu e victima por a muri. Hues a bisa cu e no ta comparti Fiscal su opinion cu G.L. a hinca premedita.
Na opinion di Hues, no por saca afor ki ora G.L. a dicidi di hinca. E hincamento aki a causa sentimento di inseguridad. Hues a tene cuenta cu castigo cu sa duna, envez di 5 aña cu Fiscal a exigi, el a condena G.L. na 4 aña di prison kitando e tempo cu e ta sera den KIA. Hues a honra e demanda di e victima W. cu mester a paga 676 florin pa cambia su pasashi y esun di su partner.
E demanda di daño inmaterial cu W. a bisa cu el a keda traumatiza, Hues a haya e suma no admisibel pa loke W. a exigi. Hues a determina 1500 florin ta hustifica. El a impone medida di pago o sea si G.L. no paga, e lo bay sera. G.L. no tabata nada contento y a bisa cu e ta apela.


text:
Beibel Por Yuda Bo Dil ku Problema Finansiero?
E kontesta ku Beibel ta duna
Sí. E kuater prinsipionan bíbliko akí por yuda bo dil ku problema finansiero:
Traha un presupuesto. “
E plannan di hende balente siguramente ta kondusí na abundansia, ma tur esnan ku tin purá, siguramente ta resultá den pobresa.” (Proverbionan 21:5, Beibel Santu) No kore kumpra un kos djis pasobra e ta na baratio. Traha un presupuesto i tene bo na dje.
Evitá debe innesesario. “
E fiadó ta bira esklabo di esun ku ta fi’é.” (Proverbionan 22:7, Beibel Santu) Si bo a hinka bo kurpa den un debe i no por pag’é bèk, purba negosiá un areglo di pago nobo. Hasi manera e hende menshoná na Proverbionan 6:1-5: “
Bai, humiá bo mes, i insistí serka bo próhimo. No laga soño dominá bo wowo, ni madoho dominá bo klèp di wowo.” (Proverbionan 6:1-5, Beibel Santu). Kisas lo bo tin ku purba vários biaha. Si bo promé intento no duna e resultado deseá, no entregá sino sigui insistí pa bo yega na un akuerdo nobo.
Tene plaka na su lugá. “
Hende haragan ta kore tras di rikesa, sin sa ku pobresa ta ward’é.” (Proverbionan 28:22, Beibel na papiamentu koriente) Envidia i golosidat por hiba na ruina ekonómiko i por pone hende pèrdè interes den asuntunan spiritual.
Keda satisfecho. “
Si nos tin kuminda, paña i un dak riba nos kabes, nos lo keda kontentu ku e kosnan akí.” (1 Timoteo 6:8) Plaka no por kumpra felisidat. Algun di e hendenan mas felis na mundu no ta riku. Loke ta bal mas pa nan ta amor pa nan famia- i amigunan i un bon relashon ku Dios.—Proverbionan 15:17; 1 Pedro 5:6, 7.


text:
Orashon djamars 5 di yüni 2018
‘Fo’i promé ku serunan a nase i mundu a mira lus di dia, sí, fo’i tur semper i pa semper Bo ta Dios. Bo ta hasi hende bolbe na tera bisando: ‘Bolbe bira stòf, yunan di hende.’ Sí, den bo bista mil aña no ta mas ku e dia di ayera ku a pasa, no mas ku un warda di anochi. Setenta aña nos bida por dura, ochenta pa esnan ku tin forsa i mayor parti ta molèster i doló; tempu ta bula, lihé nos ta bai. Yena nos mainta ku bo amor i tur nos bida nos lo kanta i hubilá. Mustra nos, bo sirbidónan, bo trabou, laga nos yunan mira bo gloria! Mare Señor nos Dios mustra nos su kariño! Duna firmesa na obra di nos man, sí, konfirmá obra di nos man. Duna nos alegria pa e dianan ku Bo a manda aflikshon pa nos, tur e añanan ku nos a pasa malu. ‘ Salmo 90:2-4,10,14-17


text:
Den Haag – Recientemente Arubahuis a conclui e proceso di solicitidud pa nombra diferente mentor nobo cu ta keda encarga cu e guia y sosten di nos studiantenan durante nan prome aña di estudio na Hulanda.
Esaki ta a base di un desicion mutuo di Gabinete di Minister Plenipotencia-rio na Hulanda hunto cu Ministerio di Enseñansa na Aruba cu e meta pa restructura y reinforsa e guia y sosten di nos studiantenan. Despues di un proceso largo un comission di solicitud a pro-pone pa apunta 5 mentor nobo pa diferente regio cu hunto cu e mentornan existente lo tin e res-ponsabilidad pa asisti e studiantenan cu a caba di yega Hulanda. Mester menciona cu Arubahuis a ricibi hopi reaccion riba e vacatura cu a keda publica na juli ultimo y a keda hopi contento cu e interes y motivacion di nos profesionalnan Arubano na Hulanda cu kier duna nan aporte na nos hobennan durante e fase nobo aki di nan bida.
E 5 mentornan nobo cu a keda nombra desde prome di september 2018 ta Arubanonan cu ta re-cidencia na Hulanda y den pasado nan mes tambe tabata studiante di Aruba na madre patria. Ca-da un por conta awe cu un trayectoria professional y experencia amplio den guia y sosten di hobennan den sea e ramo social of di enseñansa na Hulanda. Como mentor pa e regio di Gronin-gen y Leeuwarden a keda nombra Donna van Heukelem-Kock. Sra. Van Heukelem-Kock actu-almente ta docente na Hanze Hogeschool na Groningen. E regio di Arnhem, Nijmegen y Wage-ningen tambe conoce un mentor nobo den persona di Yuraima Henriquez-Rodulfo. Sra. Henri-quez-Rodulfo tin un carera amplio como Maatschappelijk Werker y Wijkcoach den e ciudad di Arnhem.
Pa loke ta e regio di Utrecht e mentor nobo ta Omar Besaril. Sr. Besaril ta docente di Natuur- y Scheikunde cu varios aña di experencia den enseñansa laborando na un scholenge-meenschap den e provincia di Utrecht. Finalmente e regio di Den Haag, Delft y Leiden, cu por-cierto ta e regio di mas grandi, conoce awo dos mentor cu lo ta responsabel pa e guia y sosten di e studiantenan di promer aña. Ta trata aki di Solange Quandus, Onderwijskundige y cu experen-cia como studieadviseur den enseñansa superior na Hulanda, y Shahaira Brokke, kende ta un psychotherapeut cu specialisacion den “integrale therapie” y cu tin varios aña di experencia cu su propio praktijk na tanto Hulanda como na Aruba. A base di e nombracion di e mentornan nobo Arubahuis a haci un reparticion di e regionnan di e mentornan existente. Swinda Venhorst-Thijssen ta keda como mentor di regio Brabant y Limburg, mientras cu John Dirks ta keda por lo pronto como mentor di regio Rotterdam y Zeeland. Lourdes Bramble-Tromp ta asumi e respon-sabilidad como mentor pa regio Amsterdam mientras cu Arubahuis ta despidi den e periodo aki di Edy Ranada cu a fungi hopi aña como mentor pa diferente regio.
Den e dianan aki ta tumando lugar encuentronan special pa studiantenan di e diferente regionan pa asina introduci e mentor nobo y tambe pa por despidi di e mentor saliente. Durante di e en-cuentronan tambe lo toca algun punto di atencion cu e hobennan y lo tin espacio pa atende nan preguntanan y intercambia di experencia.
Arubahuis ta sumamente contento cu a logra reinforsa e team di mentor pa asina por duna mas y miho guia na e studiantenan durante e fase crucial di nan bida y estudio na Hulanda. Ta mira cu e conocemento y experencia di e diferente mentornan nobo y existente ta complementa otro hopi bon y ta cubri e diferente areanan di atencion cu ta hustamente loke nos studiantenan tin mester. Arubahuis ta yama un caluroso bon bini na e mentornan nobo y ta desea nan hopi exito cu e tarea importante pa cu e guia y sosten di nos hobennan na Hulanda.


text:
Sr. Francisco ‘Fico’ Vrolijk a publica su buki ‘Historia di futbol di Aruba 1909-1959
Historia di futbol di Aruba 1909-1959
Sr. Francisco ‘Fico’ Vrolijk a publica su buki ‘Historia di futbol di Aruba 1909-1959’. Sr. Francisco ‘Fico’ Vrolijk a haci investigacion den corant bieu y otro publicacionnan na departamento Arubiana. Den e siman aki sr. Vrolijk a bishita biblioteca pa entrega un ehemplar oficialmente na directora, sra. Astrid Britten.
Francisco Vrolijk desde aña 1999 a cuminsa compila informacion y storianan di futbol local. Esaki a pidi un investigacion profundo, pasobra nunca ningun hende a skirbi detayadamente. E mester a bay bek den corantnan, cu ta yega te na aña 1940. Pa pasa den den corantnan mas bieu, manera Amigoe di Corsou, Fico a biaha pa Corsou. Tambe el a bay Baranquilla, Colombia pa verifica algun informacion adicional. A haya informacion na Hulanda for di Koninklijke Bibliotheek.
E buki ta na color y ta contene no menos di 310 pagina, cu mas o menos 250 potret y a imprimi esaki na Imprenta Panamericana na Bogota, Colombia. E intencion ta pa despues, skirbi un di dos edicion cu e historia di aña 1960 pa awor. Sheila Werleman a yuda den e layout pa garantisa un buki di calidad. Pronto lo tin mas ehemplar den circulacion pa miembronan di biblioteca por fia.


text:
Diamars anochi a tuma luga e Cena di Pasco di Brazil Taekwondo Stichting. Prensa tabata central na e Cena di Pasco y a wordo bon sorprendi.
Tabata tin sorpresa tras di sorpresa pa e miembronan di prensa presente.
Na luna di November Brazil Taekwondo Stichting a manda un mail pa prensa puntrando kende tur tabata kier a saca un potret hunto cu e team di Train Hard Fight Smart y un par di miembro di prensa a reacciona.
Despues a desvia prensa y a pone nan tur para hunto cu e team y a entreganan nan regalo. Ora cu nan a habri e regalo nan a wordo sorprendi cu e potret cu a wordo saca na luna di November y cu a wordo imprimi ariba Aluminium.
Un bunita gesto cu no tin palabra cu a wordo haci di parti di Brazil Taekwondo Stichting, mustrando nan aprecio na Prensa.


text:
Huidige artikelen
Artikelen uit februari 2012
28-2-2012 - Tur empresa por elimina nan debe di belasting haciendo uzo di e areglo di pago flexibel
Hasta cu posibilidad cu no tin mester di paga un parti di interes y haya rebaho riba boet Lees meer...
21-2-2012 - Mester registra un propiedad inmobil pa grondbelasting
Registra prome cu 1 di juni y evita cobransa di 5 aña atras Lees meer...
13-2-2012 - Tur persona individual por elimina nan debe di belasting haciendo uzo di e areglo di pago flexibel
Hasta cu posibilidad cu no tin mester di paga interes y haya rebaho riba boet Lees meer...


text:
Despues di mas di 100 dia den gobernacion, gobierno di coalicion ainda no tin algo concreto pa mustra na pueblo of na Parlamento, kico lo ta su maneho financiero, maneho economico of su programa di gobernacion.
‘Verlenging’ a cuminsa mira e palabra magico di Gabinete Wever Croes, cu ta sigui trata CAFT como organo di consulta, como un grupo di consehero di gobierno y den e proceso aki, ta pone Parlamento un banda cu mester ta esun cu ta controla y coregi gobierno.
Miembro di fraccion di AVP, Michael Lampe ta mustra cu despues di e prome 100 dianan di gobernacion, gobierno a resalta den su unico proyecto concreto, esta di manda hende cas den un estilo di persecucion politico, pero di otro banda ta kita y pone den un sistema cu ya e propio miembronan cu ta sostene gobierno, no tin ningun bista riba cuanto hende a drenta bek caba.
“Loke nos ta mirando ta algo sin igual den historia politico di nos pais, un gobierno cu ta sigui insisti riba e punto cu e hende mester ta central, ta sigui manda e mesun hendenan aki cas, sin entrada y ya gobierno no tin nocion mas ta kende nan tin cu manda cas of no.
Practicamente den tur ministerio, nos por a nota con e gobierno nobo aki, ta sigui crea cupo di trabou, sea dor di persecucion politico of creando cupo cu no tabata existi antes, cuminsando cu e miho ehempel, ora cu a nombra un asina yama ‘staatssecretaris’ cu en realidad a bira e di nuebe minister di gabinete Wever Croes.
Loke ta tumando luga na e momentonan aki den e aparato gubernamental, por wordo describi como un tipo di tsunami di nombramento politico, di acomoda hende sin pensa si tin placa pa paga e hendenan aki riba presupuesto di 2018.
Un banda ta mesun gobierno pa medio di su Minister di Finansa ta pidi cooperacion y opinion di CAFT cu ta contra e propio ley di CAFT, pero ta mustra cu e ‘verlenging’ ta wordo pidi pa motibo cu ainda e acomodacion di sostenedonan politico, no a termina.
Tur cos ta mustra ariba cu na momento cu gobierno caba di hinca presupuesto 2018 den otro, esaki lo conoce un aumento di costo di personal cu ta mas grandi cu loke a bin haya, caminda a pone hende tur caminda, sea cu nan conoce e trabou di e departamento caminda nan wordo nombra of no.
Ya gobierno no ta mira mas si esunnan nombra tin e capacidad of preparacion adecuado pa duna un aporte positivo na servicio publico cu gobierno tin cu provee pero simplemente ta acomoda votadonan kendenan a wordo priminti cu nan lo haya trabou bou di nan gobernacion.
Tin departamento cu practicamente no tin mueble suficiente pa acomoda tur e votadonan cu a wordo asigna na un of otro departamento y esaki lo bay bira ainda un costo adicional riba presupuesto.
E forma di procede aki ta splica pa gran parti di con ainda Minister di Finansa no a bin Parlamento ainda pa duna un splicacion riba su maneho di finansa publico, of duna informacion con leu gobierno ta pa keda cla cu presupuesto di pais Aruba pa 2018.
Tur cos ta mustra cu gobierno ta hibando un maneho di ‘kita un y pone tres’ den servicio di gobierno pero di otro banda ta keda papia di desaster financiero mientras cu e desaster ainda ta wordo construi cu e forma di procede di su propio Ministernan,” Parlamentario Michael Lampe ta mustra.
Parlamentario Michael Lampe Presupuesto no ta cla pero tsunami di nombramento ta sigui asota finansa publico
Despues di mas di 100 dia den gobernacion, gobierno di coalicion ainda no tin algo concreto pa mustra na pueblo of na Parlamento, kico lo ta su maneho financiero, maneho economico of su programa di gobernacion.


text:
SETAR cumpliendo cu su compromiso pa haci e bida di su clientenan mas facil, ta introduci otro manera pa haci pago di e cobransa(nan) di SETAR awor den MiSETAR. E opcion nobo aki ta haci posibel pa tur cliente cu tin Aruba Bank Text Banking por paga nan cobransa(nan) di SETAR den MiSETAR. E stapnan ta simpel, facil y liher y cliente por login den MiSETAR y completa e pago unda cu e por ta 24/7.
Pa por haci uzo di pago den MiSETAR e cliente mester tin lo siguiente:
- Un MiSETAR activo
- Un number di celular activo cu ta usa e Aruba Bank Text Banking riba dje (pa ricibi e confirmacion via SMS)
- E cliente mester ta registra pa Aruba Bank Text Banking cu un number di celular
- E cliente mester tin e number di cuenta coriente di Aruba Bank pa completa e registracion.
E prome stap pa usa e servicio e cliente ta cu mester verifica algun informacion den e seccion di ‘My profile’ den MiSETAR. Clientenan tanto di SETAR of otro compania por usa nan celular basta nan tin un profiel activo den MiSETAR y e servicio di Aruba Bank Text Banking.
Unabes cu MiSETAR a verifica e informacion di e cliente, e cliente ta ricibi un confirmacion via un SMS riba su celular y asina por cuminsa paga e cobransa di SETAR facilmente den MiSETAR. Una bes cu tin e dato e cliente por click riba ‘Pay’ den ‘Account overview’ of ‘My billing’. Na momento cu e pago a keda ehecuta exitosamente, e cliente ta ricibi un SMS di Aruba Bank y un email di SETAR cu e confirmacion di e informacion.
SETAR y Aruba Bank ta masha orguyoso di e colaboracion di trabou pa cu e diferente projectonan digital na bienestar di e clientenan di ambos negoshi. E servicio aki ta brinda e cliente tanto di SETAR como di Aruba Bank mas posibilidad online pa por paga e cobransa di SETAR 24/7 sin mester di bin te na un Teleshop pa por haci esaki.
Pa mas informacion encuanto di Text Banking por contact Aruba Bank na 527-7700 y pa mas informacion encuanto MiSETAR acudi na nos FAQ riba setar.aw of por yama 114.


text:
Huidige artikelen
Artikelen uit januari 2014
30-1-2014 - Diasabra awor tambe por paga impuesto di vehiculo di motor y busca e plachinan
30-1-2014 - Entrante 18 di februari ta core risico di perde number si e impuesto di vehiculo di motor 2014 no ta paga ainda
Ultimo dia pa haci pago ta 17 di februari proximo
Lees meer...
30-1-2014 - Dia 17 di februari ta ultimo dia pa paga impuesto di vehiculo di motor 2014
Despues di 17 di februari no por core cu e plachinan di aña 2013 mas
Lees meer...
28-1-2014 - Departamento di Impuesto a cuminsa cu control di bukinan di supermercadonan
Lo tin controlnan den diferente sectornan e aña aki
Lees meer...
23-1-2014 - Diasabra awor no tin posibilidad pa paga impuesto di vehiculo di motor y busca e plachinan
17-1-2014 - Diasabra tambe por paga impuesto di vehiculo di motor y busca e plachinan
16-1-2014 - E tabel di tarifa pa calcula loonbelasting of inkomstenbelasting di aña 2014 ta disponibel
15-1-2014 - A haci adaptacion den e tabel di inkomstenbelasting y loonbelasting di aña 2014
7-1-2014 - Departamento di Impuesto ta expande su orario di servicio den e temporada druk aki
Valido pa servicio di caha y otorgamento di plach’i number
Lees meer...


text:
To view the point series visit pointseriesaruba.com. You can see standings for Jr. Dragster, Scooter-Quad, Streetlegal Bike & Streetlegal Car. This site was developed by RaceJunkies.com for The Revival of Palomarga 2.
Despues di un exitoso evento di Back 2 School Street Legal organisa pa The Revival of Palomarga 2, nos tin e resultado pa boso tur. Recordando tur hende riba e siguiente evento di Street Legal cual ta dia 26 di Augustus venidero. Jr-Dragster: 1. Jayden
Diasabra ultimo a tuma lugar na pista di Palomarga “Vacation Street Legal” Un evento cu a start 5or di atardi y nos por bisa cu pa 11:07 pm di anochi nos a core tur e final nan cual por sierto a trese super bon comentario
Diasabra ultimo porfin e portanan di e pista di Palo Marga a keda habri pa asina e schedule 2017 pa loque ta trata Street Legal por a cuminsa. Expectativanan di den siman caba tabata asina halto cu e comishon di The Revival of Palo Marga
No ta un secreto cu desde inicio di 2017 e deporte di drag race no a bin ta pasando den su mihor temporada aki na Aruba, pero danki na e comishon di The Revival 2 porfin e weekend aki cosnan ta asina leeuw pa por
E season di drag aki na Aruba a jega su final weekend pasa durante e careda cu a carga e nomber di Balashi Finals. Mad Max & Easy Racing a baha mas ready cu nunca pa sera aña completo, y ta exactamente locual a pasa.
Siman pasa diaranson a cuminsa cu e careda nan di One Cool Summer 2016 riba pista di Palomarga y a bin termina den ora nan di dialuna marduga. No ta nada nobo of diferente cu Mad Max & Easy Racing semper ta baha super bon


text:
ORANJESTAD(AAN): Diadomingo atardi alrededor di 3’or, durante cu awa tabata yobe riba henter e isla, un accident a keda registra na Sabana Grandi na Santa Cruz.
Habitantenan a tende un golpi duro, y a spanta tur hende. Mesora yamadanan a cuminza drenta na Polis y na Cuerpo di Bombero.
Na yegada di Polis a tuma nota cu un Nissan March a drenta completamente den un cas.
A pidi presencia di ambulance, debi cu e persona ta mustra di ta herida.
E chauffeur cu e Nissan March color shinishi scur cu number A-62426, posiblemente ta move cu velocidad halto y caminda muha a tuma e lorada mucho duro.
Debi na esey, e Nissan a slip y baha di caminda, y bay dal den e cas! E cas no tin cura, pues e vehiculo a bay directo den un camber cu tin na banda di e cas.
Den e camber tabata tin un homber drumi riba su cama pero bon mes, e no a resulta herida.
Asina mes a presencia di ambulance tabata pa Paramediconan haci un check up riba e homber cu tabata den e camber.
Por bisa cu e camber a sufri basta daño y sigur lo mester renobe full back.


text:
Segun Minister Oduber
ORANJESTAD (AAN): Gobierno ta hopi serio den locual cu ta trata e maneho cu mester bin riba e tereno di Medio Ambiente aki na Aruba. Na diferente ocasion den pasado a presenta esaki como partido y cada partido den coalicion a mustra cu ta bay sigui conoce desaroyo y cu esaki mester ta balansa cu ta tene na cuenta bienestar di nos Comunidad, Medio Ambiente y Naturalesa.
Loke cu a resalta durante combersacion cu DNM durante di e encuentro cu e empleadonan, ta cu pa hopi tempo poco atencion cu a wordo brinda na nos medio ambiente.
“Den combersacionnan cu mi tabatin cu Parke Nacional Arikok caminda cu mi a combersa cu sr. Greg Peterson riba e diferente terenonan comercial cu ta wordo duna den groengebied y contra di e maneho general di gobierno pa loke ta mas cambernan di hotel. Aworaki DNM ta bay haya un prioridad den maneho di e gobierno aki. Ya caba a combersa riba un maneho integral pa loke ta trata naturalesa y medio ambiente cu e departamento tin basta aña ta traha riba dje, pero cu nunca a haya atencion door di e Minister anterior. Mi a pone cu den e prome 90 dianan di e gobierno aki, cu mi kier pa e rapport wordo adapta caminda ‘stakeholders’ lo reuni cu DNM pa actualisa e rapport. Haciendo esaki Aruba lo tin pa prome biaha un maneho di medio ambiente cu ta cana ‘man den man’ cu infrastructura, otorgamento di terenonan y proyectonan di gobierno, pa asina logra e balansa cu ta busca entre desaroyo y cuido di nos medio ambiente,” Minister Oduber a termina bisando.


text:
Roadshow di minister di VVRP, sin un planifikashon na drechi ta perhudiká abitantenan den diferente bario i muchanan di skol
Nos por tuma nota ku den e último simannan ku e minister enkargá ku VVRP, den rekta final di e periodo di gobernashon, ta hibando un roadshow ku plaka di pueblo pa bende su mes den e kampanja polítiko ku nos ta aden.
Aparte di ta usa sèn di pueblo pa saka probecho polítiko, planifikashon i ehekushon di e proyektonan ku e minister ta kuminsá kuné ta laga masha hopi di deseá i ta perhudiká abitantenan di e diferente barionan i skolnan ku denter di korto tempu ta bai habri nan portanan atrobe.
Tin masha hopi reklamo riba e rotònde na Sta. Rosa ku a keda sumamente bunita, pero ku no a kontribuí na solushoná e fluho di tráfiko ku tin den e oranan drùk, manera mainta, mèrdia i atardi. Kontrario abitantenan di e area ta haña ku awor nan tin ku para mas largu den tráfiko, ku promé ku a konstruí e rotònde. Tambe na Banda Abou tin reklamo kon awe na Tera Kora abitantenan no por drenta nan propio kura sin destruí nan outo, riba via públiko tambe Ambulans i outonan di polis no por duna asistensia na drechi pa motibu di infrastruktura apliká robes.
Meskos nos a wòrdu aserka pa diferente abitante di barionan di Kustbatterij, Steenrijk, Cherasil i Monte Verde, ku ta hopi disgustá ku e forma i e temporada ku a skohe pa kibra tantu Oosterbeekstraat i Grebbeliniweg. E minister a opta pa den un area di apénas 300 meter, pa kibra kayanan pa renobashon dilanti di tres skol. Nos no mester lubidá ku den e próksimo 11 dianan e skolnan aki su portanan ta habri pa un aña eskolar nobo.
A kibra kaya dilanti di eks Zwijssen College i skol Pedro Luis Brion, pa ta mas eksakto tres siman pasa a kibra Grebbeliniweg. Te awe e kaya ta para kibra sin ku ningun trabou ta tumando luga. A kibra dilanti di eks skol Sta. Rosa de Lima na Oosterbeekstraat i trabounan ta kana masha poko poko i e trabounan lo no termina promé ku skol kuminsá. Ku un bon planifikashon lo a hasi Oosterbeekstraat promé i despues kuminsá ku Grebbeliniweg, asina e trabou ta mihó planeá i ta minimalisá e molèster pa e abitantenan i outomobilistanan i muchanan ku tin ku kuminsá skol. Abitantenan ta puntra dikon no a kuminsá e trabounan aki un luna promé ku aña eskolar a termina, debí ku un luna promé ya diferente klas a kaba ku eksámen i e fluho di studiante i tráfiko ta ménos.
Pero na e momento aki ta mas importante ta pa e minister bende su mes elektoralmente, inisiando un kantidat di proyektonan pa krea e impreshon ku ta hasiendo un trabou èkstra ordinario pa pueblo di Kòrsou. Danki Dios e pueblo aki a demonstrá den elekshonnan anterior ku nan no ta vota pa un partido òf minister ku ta drecha kaya, pasombra miéntras ku tin sèn kualke minister ku ser pone na kabes di VVRP lo drecha kayanan di Kòrsou.
Minsiter di VVRP mester kuminsá un roadshow kaminda e ta informá pueblo den e último kuater añanan ku a transkurí ku su partido tin e kartera di VVRP, kuantu kas nan a konstruí pa pueblo. Kas pa pueblo ta un di e nesesidatnan di mas grandi den nos komunidat. Kiko pueblo ta hasi ku kayanan bunita i abitantenan no tin un dak riba nan.
kabes. Abitantenan ta inskribí na mes na FKP i ta drenta den un sistema di puntuashon ku tur hende sa ku e sistema di puntuashon aki ta un frakaso total i ku esaki nunka no a funshoná na bienestar i benefisio di esnan ku ta den nesesidat di un kas.
Ta p’esei dia 30 di sèptèmber próksimo ora nos bai urna pa vota pa nos “Ban Kambia Nos Bida”. Un di e promé desishonnan ku e gobièrnu forma pa MFK lo tuma ta pa eliminá e sistema di puntuashon ku tin na FKP. Nos lo aktivá un plan maestro pa kuminsá rápidamente ku konstrukshon di kas pa pueblo, pasombra ta esaki ta prioridat i un di e nesesidatnan di mas grandi serka un grupo grandi di siudadanonan di Kòrsou.
Nos ta spera ku promé ku skol kuminsá e minister lo atendé ku e desishon deskabeyá ku su ministerio a tuma pa kibra Grebelliniweg i Oosterbeekstraat kaminda tin tres skol ubika.
Sithree van Heydoorn
Miembro di Parlamentu
Tel. 540 9714
Kòrsou, 31 di yüli 2016


text:
MEP:
ORANJESTAD(AAN)– Segun un comunicado di partido MEP, Parlamento di Aruba ya pa dos siman conoce un Presidencia nobo cu a trece e cambio cu Aruba ta desea di hopi tempo.
E comunicado ta sigui menciona cu Sr. Guillfred Besaril na forma firme y mes momento husto a sa di dirigi tres reunion den Parlamento na forma sublime. Probablemente su formacion y experiencia den Cuerpo Policial a contribui na esaki, y sin duda, su experiencia durante 4 aña den oposicion durante locual facilmente por wordo cataloga como e peor parlamento cu Aruba a conoce.
Sr Besaril ta mantene e orden den e sala, y caminda mester ta hala atencion di e parlamentarionan recordando nan cu pueblo a pidi un cambio. Especialmente e parlamentarionan di AVP cu a caba di baha como minister pa drenta bek den Parlamento.
E ta mantene e orden den tribuna publico tambe. Por nota cambionan tambe den e agentenan policial y esnan cu a haci propaganda publicamente pa partido AVP ya no tey mas den Parlamento.
Tres reunion cu a wordo hiba na forma sublime y cu a hala atencion di henter Aruba.
Unda cu bo bay, e topico di dia ta con Parlamento di Aruba ya a cuminsa gana respet bek di hendenan den comunidad.
Y sin conta mes cu ta trata di reunionnan importante mandando un mensahe cla cu e tempo di bagamunderia y ‘free for all’ a pasa. Awor tin un Parlamento cu realmente ta controla gobierno. Pabien Aruba. Pabien Guillfred Besaril.


text:
Pronóstiko di tempu pa Boneiru Djaweps 29 te Djabièrnè 30 Sèptèmber 2016 Áwaseru pisá ku bos i welek, chèns pa kondishon di tormenta tropikal Áwaseru pisá ku bos i welek, chèns pa kondishon di tormenta[…]
Month: September 2016
Continue reading …
DI 7 SOSPECHOSO DETENE Y ARMA NAN DI KANDELA KONFISKA DEN MONDI
Continue reading …
ENTRADA HUDISIAL KU 2 DETENSHON NA UN KASITA DEN ANTRIOL
Continue reading …
TA BUSKANDO UN SOSPECHOSO MAS DEN E KASO DRUM
Continue reading …
OUTO A BOLTU NA KARPATA KU SALDO DI 3 HERIDO
Continue reading …
PERSEKUSHON POLISIAL TA TERMINA KU UN DETENSHON I VARIOS ARTIKULO KONFISKA ENTRE NAN UN ARMA DI KANDELA.
Continue reading …
3 SOSPECHOSO DI KASO DRUM TRASLADA PA ARUBA
Continue reading …
ATA E 11 FINALISTANAN KU LO PURBA START I GANA I HYUNDAI CRETA
Continue reading …
Continue reading …
5 VENEZOLANO Y 1 BONERIANO TA SOSPECHOSO DI E ATRAKO KU MORTO
Continue reading …


text:
Prome Minister Evelyn Wever-Croes den nomber di Gobierno di Aruba ta felicita dos hoben cu a destaca internacionalmente poniendo nomber di Aruba na halto. Ta trata aki di Young ambassador/Journalist na Russia cu un participacion di 211 pais den e programa ‘Football for Friendship (F4F) Children’s Social Program’. E programa aki ta pa promove muchanan pa nan desaroya nan mes den futbol y tambe pa biba mas saludabel. E programa ta encurasha nan tambe pa transmiti e mensahe aki den nan circulo familiar y di amistad.
Sheqayli Ascencion a logra e ‘2018 F4F Best Young Journalist’ kende a destaca cu su produccion di video cu a laga e comite di F4F hopi impresiona. E hoben ta participa tambe den como un orador na e ‘Internacional Children’s Forum’.
Jahmani Jayvon Eisden a wordo scogi pa ta capitan di su team y a logra score dos goal y cu esaki a logra participa hunto cu otro hungadornan di voetball, na e ceremonia di apertura di FIFA World Cup 2018 cu ta tumando luga na Rusia.
Prome Minister ta gradici Sheqayli Ascencion y Jahmani Jayvon Eisden pa e promocion importante y positivo cu nan ta dunando Aruba mustrando cu e futuro ta den nos hobennan. Masha Pabien cu boso logro.
Potretnan cortesia di 297Sports Aruba:


text:
Hato – Diasabra marduga polis a bay a ariba e caminda di Hato, pa un auto cu a dal un palo di luz.
Y manera a bira custumber e chauffeur a reverse e auto y bay direccion di rotonde di Hato.
E palo di luz a keda colga, paso e palo a kibra den dos. Polis a avisa Elmar.
Mientrastanto polis a haya informe cu e auto ta para na e rotonde di Hato y cu e chauffeur a baha y cana bay direccion zuid. A busca den vecindario pero no a logra haya e chauffeur.
Den casonan asina e chance ta grandi cu e chauffeur ta bou influencia. Polisnan a pidi pa takelwagen pa hiba e Hyundai warda.


text:
297 Soccer Academy a organisa su segundo soccer camp cu tin e nomber di “Neon Edition” Summer Soccer Camp. E camp a cuminsa Dialuna 16 di Juli y lo termina Diabierna 20 di Juli.
E meta di e camp ta pa yuda cu e desarollo di e muchanan cu gusta futbol y asina e muchanan lo hanja training di nivel di KNVB cursisten cu tin nan TC 3 diploma. E meta principal ta pa e muchanan diverti nan mes durante di nan vakantie pero naturalmente tambe pa nan sinja e cosnan basico di futbol esta dribbel, pass, trap, positie spel, tiro riba gol, reglanan di futbol y mucho mas! E enfoce ta riba muchanan entre 4 cu 15 anja di edad y a parti e grupo nan abase di nan edad y nan nivel di futbol (beginners / advanced). E camp ta consisti di 130 mucha, lamentablemente no por a tuma mas mucha pa asina sigura e seguridad y calidad. E camp tin 13 coach y 5 lijsters, 1 yoga instructor, 1 refree y 4 voluntario di red cross. E camp ta organisa pa 297 Soccer Academy cu ta un scol di futbol priva cu ta ofrece muchanan y hobenan e oportunidad pa desarolla nan mes den e ramo di futbol y pa asina crece den e deporte. Nos ta kere cu principal un bida saludable y activo ta e mihor. 297 Soccer Academy ta ofrece dos tipo di training den grupo y priva. 297 Soccer Academy ta sumamanete contento cu e resultado te cu awor y ta premira cu e camp lo ta uno sumamante exitoso.
297 Soccer Academy kier gradici tur sponsor cu a yuda den un of otro manera. Danki special na Ling & Sons, Elite Productions, Digicel, Manrique Capriles, Burger King, Hummer, Andina Ice, Click Print y tambe na cada un mayor cu a tuma nan tempo pa trece y busca e muchanan y asina trece alegria y conecimiento di futbol den nan bida.


text:
Kralendijk –– Resientemente gezaghèber di Boneiru sr. Edison Rijna a risibí e promé buki ‘WolBES i FinBES den lenguaje simpel’ for di man di e sekretario di estado sr. Knops den presensia di e outor sra. Els Boers.
Atvertensha Pa Boto Chikitu pa subi laman 19 i 20 di yuli.
Kralendijk – Kapitan di Haf i KNMI ta konsehá tur piskadó i personanan ku a plania pa subi laman 19 i 20 di yuli pa nan ta kouteloso debí na e bientu duru i laman brutu.
Status Aktual Di Bonaire Little League Ta Hasi Hopi Doló
Kralendijk - Despues di a tuma nota di e kolumna editorial den un matutino lokal di awe mainta, mi a haña ta oportuno pa informá pueblo di Boneiru di e trabounan ku mi a enkargá instansianan di gobièrnu i Bonaire Little League pa efektuá pa asina nos logra krea un struktura duradero pa loke ta trata baseball Little League riba nos isla.
Q&A problema tèkniko den proseso di produkshon di pasport.
Kralendijk - Dia 12 di yüli a anunsiá ku a surgi un problema tékniko durante produkshon di un kantidat limitá di pasport.
Maikel Janga A Selebrá Kuarenta Aña Komo Ámtenar
Kralendijk – Riba e fecha 5 di yüni 1978 sr. Maikel Janga a drenta servisio di gobièrnu di Boneiru na departamentu di finansa.
Hnls Friesland (P842) Heeft Toestemming Om Te Ankeren Nabij Zoutbergen
Kralendijk – De HNLS Friesland (P842) heeft toestemming gekregen van de havenmeester en STINAPA om te ankeren nabij de zoutbergen te Cargill.
Stòp Polushon Ku Plèstik
Kralendijk - Stòp polushon ku plèstik ta e tema di Dia Mundial di Medio Ambiente 2018. Nashonnan Uní a instituí e dia aki riba 5 di yüni i e aña aki nan ta hasi un yamada pa drenta den akshon kontra polushon ku plèstik.
“Disiplina den maneho finansiero di Bonaire ta alarmante”
Kralendijk – Durante su bishita na Bonaire dia 19 di yüni, Kolegio di supervishon finansiero di Bonaire, Sint Eustatius i Saba (Cft) a ekspresá su preokupashon serka Kolegio Ehekutivo i Konseho Insular.
Kues Riba Dia Internashonal Di Museo
Kralendijk – Djabièrnè ultimo a selebra " Dia internashonal di Museo na SKAL. E tema di e aña aki tabata: “Museo super bon konektá ku Teknologia Moderno,Enfoke Nobo y Públiko Nobo”.
Intenshon pa Raya miembro Marugia Janga
WILLEMSTAD - Riba 14 di yüni direktiva a risibí un karta di bo persona di kual nos por a tuma nota ku tambe a ser mandá pa medionan di komunikashon.
Adaptashon Di Preis Pa Produktonan Di Kombustibel Entrante 1 Di Yüni 2018
Kralendijk - En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel.


text:
Tur aña riba 28 april e organisacion mundial di labor (ILO) ta celebra e asina yama “ILO Health & Safety Day”. Aña pasa a pone atencion special riba “Stress na pia di trabou”. E aña aki a dedica e dia na “OPTIMIZE THE COLLECTION AND USE OF OSH DATA”, ta trata di regista di dato di personanan cu lo a bira malo of accidente na pia di trabou. Un asunto cu na Aruba no ta sosode como debe ser, y unda falta hopi pa drecha. Un punto cardinal ta, cu no sa ken mester registra e datonan aki oficialmente, sea ta DTI (Safety) of SVb (Health), y manda despues pa CBS. Y ta tur e detayenan aki mester wordo incorpora den e ley di Salud (Health) & Siguridad (Safety), e asina yama ArboWet Aruba. Cu te dia di awe no por cristalisa. Un ley cu mester bin p’asina cumpli tambe cu exigencia di ILO (C 155 & 187).
Mane nos ta costuma cune caba, ta priminti y priminti pero no ta ser cumpli. For di 2007 (cu ta 10 aña pasa) a sali e rapport “Modernisering arbeidsomstandigheden wetgeving“, esaki mester a formalisa den e famoso ArboWET Aruba. Na 2011 Dir. Volksgezondheid a lanta un plataforma “Veilig & Gezond Werken” cu lo a traha riba e ley aki. Pero ta te na aña 2013, e x-Minister di labor (O. Oduber, paso R. Visser (Volksgezondheid) no kier a tume encargo) hunto cu DAO a dicidi di pone extra atencion riba e ley aki. Na 2014 esaki a pasa over pa Minister P. Croes cu a bin ta ricibi e “nota ArboWet Aruba” na Oktober. Durante diferente presentacion cu tabata tin a laga sa cu pa final di 2016 of comienso di 2017 e ley aki lo bin na vigor. Nos a drenta e di 5 luna di 2017, y nada nada ainda. Buscando informacion di con leu e ley aki ta, bo no ta haya sa nada, paso tin un secrecia hermetico pa cu esaki. Y mi no compronde pakico.
DTI (cu prome tabata cay bou ministerio di Husticia, y awo bou di Infrastructura) a conseha di 2004 pa traha modernisa e ley anticua di Aruba. Pero nan no a para keto, y na 2016 di un forma of otro a haci sierto movicion pa logra pone ordo y stop accidentenan na pia di trabou, dor di enforsa un articulo den ordenansa di siguridad (AB 1990 no. 31 art. 3, lid 2) cu un MB (Ministerieele Beschikking). E idea ta di duna “Inspectornan di Siguridad” poder pa haci sierto controlnan den e ramo aki. Den teoria e ta zona hopi bon, pero den practica no ta traha mane desea. Esaki a trece hopi malcontento, malcomprendemento y confusion. Cu ta di lamenta paso e no tabata un mal idea. Parlamentario D. Rasmijn a purba di haci algo tambe, door di a bin cu un comision pa conseha y empuha e ley aki, pero sin mucho resultado concreto. Sindicatonan a grita hopi riba e tema aki, pero e keda na gritonan den un desierto.
Tempo ta pasa y e clase trahador ta keda bira malo of accidenta na pia di trabou, y nada di ley. Pero nos ta wak cu no ta riba ley aki so tin un problema, pero riba otronan tambe, mane esun di medio ambiente. Cu den un forma of otro lo mester ta parti di ley aki, e asina yama SHE – Safety, Health & Environment.
Mi ta spera cu pa bienestar di e clase trahado y sigur di nos dushi isla en general, e ley aki cristalisa y wordo implementa mas pronto cu ta posibel.
G. Rock
ArboWET of Health & Safety Aruba


text:
POS CHIQUITO – Despues di un tremendo bataya durante fin di siman, na unda cu diasabra Center league ta cai venci cu un Grand Slam homerun di e primera base di North league Jaydan Farro, e pitcher estelar di e ekipo Central BJ Rincones ta bin por la goma diadomingo atardi pa asina Center league por a empata e serie 1-1.
Dialuna anochi na Pos Chiquito Ballpark tawata e escenario principal pa e gran final, serie empata na uno ambos ekipo a sali pa gana. Aruba Center Little League a habri cu nan mihor pitcher den Shawn Bareno y pa North league a habri Carlton Roga. Center ta cai atras tempran pero nan batenan tawata on y ta bin gana cu score abulta di 15-6 pa asina titula Campeon di Aruba pa di dos anja consecutivo. Awor lo nan bai representa Aruba na St. Croix, US Virgin Islands durante di Serie del Caribe!
Un pabien grandi ta bai na e Manager Elwin Rincones y su staff technico, na e fanaticonan y mayornan y na e hungadornan cu a demonstra nan talento. Nos di Sports Zone Aruba ta deseanan tur clase di exito na Serie del Caribe!